title: Julie Benz

text: Vuonna 1997 Benz haki Buffy Summersin roolia televisiosarjasta "Buffy, vampyyrintappaja". Rooli meni lopulta Sarah Michelle Gellarille, mutta tuottajat pitivät Benzistä ja tarjosivat hänelle pientä roolia vampyyri Darlana. Hän otti roolin vastaan ja sai kunnian lausua sarjan aivan ensimmäisen repliikin Buffyn pilottijaksossa "Ystäviä ja paholaisia" (1997). Darlasta piti alun perin tulla vain kertakäyttöhahmo, mutta roolia pidennettiin muutaman jakson pituiseksi. Lopulta Darla tapettiin jaksossa "Tuhon enkeli", mutta häntä ja Benziä tuotiin takaisin sarjaan takautumien kautta. Benz jatkoi Darlan näyttelemistä myös Buffyn sisarsarjassa "Angel". Buffy päättyi vuonna 2003 ja Angel vuotta myöhemmin.


title: Julie Benz

text: Vaikka Benz on yhä tunnetuin työstään Darlana, on hän esiintynyt myös monissa muissa tv-sarjoissa ja elokuvissa. Hän on muun muassa vieraillut televisiosarjoissa "" ja "Supernatural" sekä näytellyt elokuvissa "Darkdrive" (1996), "Jawbreaker - makea kuolema" (1999), "Rambo" (2008) ja "Saw V" (2009). Vuosina 2006-2009 Benz on näytteli Rita Bennettiä televisiosarjassa "Dexter". Hänet on palkittu roolistaan Satellite Awardilla. Hän on ollut ääninäyttelijänä "Halo 2"-konsolipelissä. Benz näytteli myös "Täydellisten naisten" kuudennella tuotantokaudella.


title: Julie Benz

text: Benz oli naimisissa näyttelijä John Kassirin kanssa vuosina 1998-2007.


title: Koirankasvattaja

text: Koirankasvattaja (eli lyhyemmin "kasvattaja") on se henkilö tai ne henkilöt, jotka omistavat nartun astutuksen tapahtuessa tai henkilö, jolle koiranomistaja on jalostusoikeuden kirjallisesti sen pentueen osalta siirtänyt.


title: Koirankasvattaja

text:
Jos syntyneet pennut ovat puhdasrotuisia, kasvattaja rekisteröi pennut Suomen Kennelliiton lomakkeella, mikäli pentueen vanhemmat ja kasvattaja täyttävät rekisteröinnin ehdot. Ainoastaan kasvattajalla on pentujen rekisteröintioikeus eikä hän voi siirtää oikeutta toiselle henkilölle. Kasvattajan tulee olla täyttänyt 15 vuotta rekisteröidessään pentuetta.
Koirankasvattajalla voi olla kennelnimi tai hän voi olla rekisteröimätön. Kansainvälinen kennelliitto FCI myöntää kasvattajalle kennelnimen, jota hänen on sen jälkeen käytettävä aina rekisteröidessään pentuja. Kennelnimi on koiran sukunimi: siitä näkee keneltä kasvattajalta koira on lähtöisin. Rekisteröidyn koiran virallinen nimi alkaa aina kennelnimellä, joka voi olla kaksiosainenkin. Jos kasvattajalla ei ole kennelnimeä, koiralle voidaan rekisteröidä vain yksisanainen enintään 15 merkkiä pitkä nimi.


title: Koirankasvattaja

text: Syntyneet pennut ovat kasvattajan omaisuutta, kunnes hän luovuttaa ne toiselle henkilölle. Pennut saa luovuttaa aikaisintaan 7 viikon ikäisenä. Lupaavalta vaikuttavan pennun kasvattaja voi myös sijoittaa, jolloin jalostus- ja omistusoikeus säilyy kasvattajalla, kunnes sopimusehdot ovat täyttyneet. Myynnistä tai sijoittamisesta pitäisi tehdä kirjallinen sopimus Suomen Kennelliiton lomakkeella.Suomen Kennelliitto - Jalostusosasto


title: Koirankasvattaja

text: Suomen Kennelliiton lomakkeet ja säännöt - Jalostus ja kasvatus


title: Kurjalanranta

text: Kurjalanranta (puhekielessä 'Kurjala') on kylä Leppävirran kunnassa. Etäisyys Leppävirran kirkonkylästä noin 25 kilometriä. Kurjalassa on oma koulu, jalkapallokenttä ja jääkiekkokenttä. Kurjala on lähellä Suvasvettä. Nykyisin koulussa on 35–45 oppilasta. Kylän nimi juontuu historiasta. Venäläiset polttivat kylän vuonna 1548 ja sen lisäksi 22 ihmistä tapettiin.


title: Principles of Mathematics

text: The Principles of Mathematics on Bertrand Russellin vuonna 1903 julkaisema matematiikan perusteita käsittelevä teos, jossa Russell pyrkii osoittamaan, että kaikki matematiikka voitaisiin palauttaa logiikkaan logisismin ohjelman mukaisesti.


title: Principles of Mathematics

text: Russell aloitti aihetta käsittelevän teoksen kirjoittamisen 27-vuotiaana vuonna 1898 ollessaan vielä hegeliläinen. Luettuaan A. N. Whiteheadin teoksen "Universal Algebra" ja Dedekindin teoksen "Nature and Meaning of Numbers" hän vakuuttui, että hänen hegeliläinen lähestymistapansa oli väärä. Uusittu teos oli valmiina vuoden 1900 puolessavälissä. Cantorin ja Peanon vaikutuksesta Russell joutui kuitenkin työstämään kirjan jälleen uudelleen. Tämän työn hän saattoi päätökseen vuosisadan viimeisenä päivänä.


title: Principles of Mathematics

text: Keväällä 1901 Russell kuitenkin löysi teorian rakenteesta loogisen virheen, joka tunnetaan Russellin paradoksina, ja lisäsi sen käsittelyn teoksen kymmenenneksi luvuksi. Hän työskenteli teoksen parissa vielä vuoden, ja se valmistui lopulta kesäkuussa 1902. Tämän jälkeen hän ilmoitti Gottlob Fregelle löytämästään paradoksista. Joulukuussa 1902 Russell kirjoitti teoksen esipuheen, ja teos valmistui painosta toukokuussa 1903.


title: Principles of Mathematics

text: Teos sai hyvän vastaanoton. Sen suurin merkitys on ollut Cantorin ja erityisesti Fregen töiden esittelemisessä laajemmalle yleisölle.


title: Foetida-Pro Promo

text: Foetida-Pro Promo on rap-artisti Asan levyttämä mixtape, joka julkaistiin vuoden 2007 alussa. Mixtapea painettiin 1000 kappaletta, ja se nousi pelkästään helsinkiläisen The Funkiest-levykaupan myynnillä neljänneksi Suomen virallisella listalla viikolla 2. Listasijoitus kuitenkin peruttiin, sillä mixtapeja ei voida hyväksyä listalle.


title: Foetida-Pro Promo

text: Myöhemmin mixtape lisättiin vapaasti ladattavaksi Asan MySpace-sivuille. Punk-henkinen mixtape sai myös jatko-osan "Foetida 2" syksyllä 2009. Polarsoul vastaa levyn tuotannosta.


title: Aly & AJ

text: Aly & AJ on vuonna 2004 perustettu yhdysvaltalainen tyttöduo. Yhtyeen päälaulajina ovat Alyson Michalka ja hänen pikkusiskonsa Amanda Michalka. Yhtyeeltä on tähän mennessä julkaistu kaksi studioalbumia. Heidän esikoisalbuminsa julkaistiin 16. elokuuta 2005. Heidät tunnetaan nykyisin nimellä 78violet.


title: Sanna Laine

text: Sanna Laine (o.s. Lassi) (17. maaliskuuta 1891 Kymi – 29. huhtikuuta 1998 Pornainen) oli iäkkääksi elänyt suomalainen nainen. Laine kuoli 107-vuotiaana ja hän oli tuolloin Suomen neljänneksi vanhin ihminen.


title: Tanssivat tyttäremme

text: Tanssivat tyttäremme ("Our Dancing Daughters") on vuonna 1928 ensi-iltansa saanut yhdysvaltalainen draamamykkäelokuva, jonka pääosissa näyttelevät Joan Crawford, Johnny Mack Brown ja Anita Page. Elokuva sai kaksi Oscar-ehdokkuutta vuonna 1929, parhaasta kuvauksesta ja parhaasta sovitetusta käsikirjoituksesta ja sitä pidetään usein Crawfordin läpimurtoroolina. Elokuvaan on tehty jatko-osat nimeltään "Puolineitseitä" (1929) ja "Punastuvat morsiamemme" (1930), jossa Crawford ja Page myös esiintyvät. Elokuva on mustavalkoinen, ja se kestää 85 minuuttia. "Tanssivat tyttäremme" sai ensi-iltansa Yhdysvalloissa 1. syyskuuta vuonna 1928, ja Suomessa 4. marraskuuta vuonna 1929.


title: Ranskan kommunistinen puolue

text:
Ranskan kommunistinen puolue (, "PCF") on vuonna 1920 perustettu ranskalainen vasemmistolainen puolue, joka kannattaa kommunismin periaatteita. Vaikka sen kannatus on suuresti laskenut sitten vuoden 1980, se on edelleen Ranskan suurin kommunistinen puolue ja merkittävä voima ranskalaisessa politiikassa.
Puolueella on noin 138 000 jäsentä.


title: Ranskan kommunistinen puolue

text: Puolueen johtajaksi valittiin vuoden 2010 puoluekokouksessa Marie-George Buffetin seuraajaksi entinen L’Humanitén päätoimittaja Pierre Laurent.


title: Nelli Hagman

text: Nelli Hagman (o.s. Petänen) on suomalainen taitoluisteluvalmentaja ja koreografi. Hän on Kiira Korven pitkäaikainen koreografi. Hagman suunnitteli myös Korven EM-pronssia (2007) tuoneen ohjelman.


title: Nelli Hagman

text: Nelli Hagman on koulutukseltaan liikuntatieteiden maisteri. Hän valmistui Jyväskylän yliopistosta vuonna 2003 pääaineenaan liikuntapedagogiikka. Lisäksi Hagman opiskeli muun muassa tanssipedagogiikkaa sekä valmennus- ja testausoppia.


title: Nelli Hagman

text: Hagman toimii lukion liikunnan ja terveystiedon lehtorina Lahdessa. Lisäksi hän tekee luistelukoreografioita eri-ikäisille luistelijoille ympäri Suomea. Hänellä on myös runsaasti kokemusta luisteluvalmentamisesta. Omalla luistelu-urallaan Hagman saavutti viidennen sijan nuorten SM-kilpailuissa ja kahdeksannen sijan aikuisten SM-kilpailuissa sekä luisteli ammattilaisena muun muassa Saksassa ja Islannissa.


title: Sadeaika (elokuva)

text: Sadeaika, joskus myös Sade, () on yhdysvaltalainen draamaelokuva vuodelta 1932. Elokuva perustuu John Coltonin ja Clemence Randolphin samannimiseen näytelmään. Heidän näytelmänsä pohjalta käsikirjoituksen laati Maxwell Anderson, ja elokuvan ohjasi Lewis Milestone. "Sadeajan" päärooleissa esiintyvät Joan Crawford ja Walter Huston. Sivurooleissa nähdään muiden muassa Fred Howard, Ben Hendricks Jr. ja Beulah Bondi. Elokuva on mustavalkoinen ja noin 92 minuutin, eli tunnin ja 32 minuutin mittainen. Elokuva sai ensi-iltansa Yhdysvalloissa 12. lokakuuta 1932.


title: Sadeaika (elokuva)

text: Coltonin ja Randolphin näytelmän pohjalta on vuoden 1932 elokuvan lisäksi tehty muitakin filmatisointeja esimerkiksi vuosina 1928, 1946 ja 1953. Kuuluisin näistä elokuvista on kenties vuoden 1953 elokuva, jonka pääosaa näytteli Rita Hayworth.


title: Sadeaika (elokuva)

text: "Sadeaika" kertoo Pago Pagon saarelle karanteeniin jääneestä matkustajajoukosta. Tarinan päähenkilöiksi nousevat Joan Crawfordin esittämä entinen prostituoitu, kevytkenkäinen Sadie Thompson ja Walter Hustonin näyttelemä kristitty saarnaaja Alfred Davidson, jotka elokuvan kuluessa ottavat yhteen useita kertoja.


title: Bahman Kalantari

text: Bahman Kalantari on yhdysvaltalaisen Rutgersin yliopiston tietotekniikan professori joka on kehittänyt polynomiografiaksi kutsumansa tekniikan, jota hän pitää siltana taiteen ja matematiikan välillä. Tekniikka muistuttaa 1980-luvulla maailmanmaineeseen nousseita fraktaaleja.


title: Tepe Sialk

text:
Tepe Sialk (kirjoitusasuja mm. Tepe/Depe/teppe/Tappe/Tappeh Sialk/Sijalk/Siyalk) on merkittävä arkeologinen löytöpaikka
Pohjois-Iranissa Kashanin kaupungin lähellä Teheranin ja Isfahanin seuduilla. Paikka oli asuttu ainakin noin 5500-2000 eaa., ja taantui 1000 eaa. mennessä. Sialkin kehityksessä näkyy samoja piirteitä kuin Mesopotamian Uruk-kauden ja varhaisen Elamin kehityksessä. Sialk IV-vaiheessa noin 2900 eaa. rakennettiin suuri zikkurat, joka muistuttaa Mesopotamian porrastemppeleitä. Temppeli oli ehkä jo 5000 eaa.


title: Hamazi

text: Hamazi (tai "Khamazi") oli kuningaskunta muinaisessa Lähi-idässä joskus vuoden 2500 eaa. tienoilla. Hamazi sijaitsi luultavasti Iranin Zagrosvuorten länsiosassa joskus 3. vuosituhannella eaa., luultavasti Dijalan rannoilla kenties Nuzin tai nykyisen Hamadanin lähellä.


title: Hamazi

text:
Tämä kuningaskunta mainitaan Syyriassa sijainneen kauppavaltio Eblan savitauluissa, ja myös sumerilaisessa kuningasluettelossa lyhytaikaisena Kišin kukistajana. Sumerin kuningasluettelo mainitsee Hamazin kuningas
Hadanišin ja eräs Eblan savitaulu kuningas Zizin. Hamazi oli Uus-Sumerin provinssi.


title: Juan Atkins

text: Juan Atkins (s. 9. joulukuuta 1962 Detroit, Michigan, Yhdysvallat) on yhdysvaltalainen muusikko. Häntä pidetään yleisesti alkuperäisen teknomusiikin isänä; tyylin, joka paremmin tunnetaan nimellä Detroit techno, koska Atkins sekä kaksi muuta varhaista teknopioneeria, Derrick May ja Kevin Saunderson, varttuivat Bellevillessä, Detroitin kupeessa.


title: Juan Atkins

text: Atkins on nimennyt Charles ”Electrifying Mojo” Johnsonin radio-ohjelman musiikilliseksi vaikuttajakseen. Electrifyin’ Mojo, detroitilainen DJ, soitti ohjelmassaan yleensä musiikkia laidasta laitaan, muun muassa Kraftwerkia, Parliamentia sekä Princeä. Atkins sekä hänen ystävänsä Derrick May tekivät Mojon lähetystä varten erilaisia miksauksia, siirtyen sitten oman musiikin tekemisen pariin.


title: Juan Atkins

text: Myöhemmin Atkins tapasi muusikko Richard ”3070” Davisin, jonka kanssa hän ryhtyi tekemään musiikkia nimellä Cybotron. Atkins keksi termin "techno" kuvaillakseen heidän tuotoksiaan. Häntä inspiroivat tuolloin muun muassa futuristi-kirjailija Alvin Tofflerin työt, joista Atkins lainasi termit "cybotron" sekä "metroplex".


title: Juan Atkins

text: Atkins on käyttänyt termiä "techno" kuvatessaan varhaisempia yhtyeitä, joiden musiikissa käytettiin paljon syntetisaattoreita. Kuitenkin monet pitävät esimerkiksi Kraftwerkia sekä Cybotronin musiikkia paremminkin elektrona ja teknoa taas nykyään eräänä elektronisen tanssimusiikin alalajina.


title: Juan Atkins

text: Vuonna 1985 Atkins alkoi tehdä musiikkia nimellä Model 500, äänittäen muun muassa raidat ”No UFO’s”, ”Night Drive” sekä ”Future”. Nykyään hän jatkaa omien ja toisten muusikoiden äänitteiden tuottamista Metroplex Records -levymerkin alla.


title: Juan Atkins

text: Jo edellä mainittujen nimien lisäksi Atkins on levyttänyt muun muassa nimillä Infiniti sekä Model 600.


title: Peñón de Vélez de la Gomera

text: Peñón de Vélez de la Gomera on niemi ja Espanjan eksklaavi ("Plazas de soberanía") Marokon rannikolla. Alue sijaitsee 120 kilometriä Ceutasta kaakkoon ja 125 kilometriä Melillasta länteen. Peñón de Vélez de la Gomeralla on nykyisin noin 60 miehen varuskunta, mutta ei siviiliväestöä.


title: Peñón de Vélez de la Gomera

text: Kallioinen Peñón de Vélez de la Gomera sijaitsee Marokon rannikolla 120 kilometriä Espanjalle kuuluvasta ja Pohjois-Afrikan rannikolla sijaitsevasta Ceutan kaupungista kaakkoon ja 125 kilometriä espanjalaisesta Melillan kaupungista länteen. Peñón de Vélez de la Gomera oli ennen luonnollinen saari, mutta vuodesta 1934 lähtien 85 metriä pitkä hiekkakaistale on yhdistänyt alueen Marokkoon. Marokon ja Peñón de Vélez de la Gomeran välinen raja on yksi maailman lyhyimmistä maarajoista. Alueen pinta-ala on 0,019 km². Pituutta alueella on 225 metriä ja leveyttä puolestaan sata metriä. Peñón de Vélez de la Gomera on yhteydessä pieneen saareen, jolla on pituutta 110 metriä ja leveyttä 65 metriä. Peñón de Vélez de la Gomeran korkein kohta on 75 metriä ja toisen lähteen mukaan 86 metriä merenpinnan yläpuolella. Niemellä ei ole vesivaroja.


title: Peñón de Vélez de la Gomera

text: Kesäkuussa 1494 solmitulla Tordesillasin sopimuksella espanjalaissyntyinen paavi Aleksanteri VI jakoi Maghrebin alueen Espanjan ja Portugalin kesken alkaen Peñón de Vélez de la Gomeran saaresta. Jakolinja kulki täsmälleen saaren poikki, mutta itse saaresta ei ollut kuitenkaan mainintaa sopimuksessa. Portugali sai alueet Peñón de Vélez de la Gomerasta länteen ja Espanja vastaavasti itään.


title: Peñón de Vélez de la Gomera

text:
Espanja Pedro Navarron johdolla ja kuningas Ferdinand V:n alaisuudessa valloitti Peñón de Vélez de la Gomeran 23. heinäkuuta 1508. Pedro Navarro, conde de Oliveto toimi alueen ensimmäisenä päällikkönä ("alcaíde"). Miehitys aiheutti diplomaattisen ongelman Espanjan kuningas Ferdinand V:n ja tämän vävyn, Portugalin kuningas, Emanuel I:n välille. Emanuel I katsoi, että osa miehitetystä Peñón de Vélez de la Gomerasta kuului paavi Aleksanteri VI:n Portugalille myöntämään alueeseen. Cintran sopimuksella vuonna 1509 Espanjan oikeudet saareen vahvistettiin.
Saari oli äärimmäisen haavoittuvainen ja lisäksi sinne oli vaikea kuljettaa tavaraa, etenkin vettä. Barbareskimerirosvot nousivat Peñón de Vélez de la Gomeralle 20. joulukuuta 1522 ottaen saaren haltuunsa. Merirosvot surmasivat saaren koko väestön mukaan lukien varuskunnan johtajan, kapteeni Villaloboksen. Elokuussa 1564, tai toisen lähteen mukaan 8. syyskuuta 1564, García Álvarez de Toledo y Osorio 13 000 miehen ja 100 kaleerin johdolla ottivat saaren jälleen Espanjan hallintaan. García Álvarez de Toledo y Osorio teki marokkolaisten kanssa sopimuksen, jonka marokkolaiset toivoivat varmistavan suojelua turkkilaisten hyökkäystä vastaan.


title: Peñón de Vélez de la Gomera

text: Maaliskuussa 1922 joukko Rif-vuorten asukkaita valtasi puisen sillan avulla Peñón de Vélez de la Gomeraan yhteydessä olevan pienen saaren. Valtaajat surmasivat Peñón de Vélez de la Gomeran komentovuorossa olleen kapteenin. Yön pimeydessä Peñón de Vélez de la Gomeran siviiliväestö evakuoitiin kahdella sukellusveneellä pois saarelta. Espanjalaislegioona palasi 13. huhtikuuta 1922 takaisin asemiin. Vuonna 1934 Peñón de Vélez de la Gomerasta tuli niemi myrskyn huuhdottua hiekkaa mantereen ja saaren väliin.


title: Peñón de Vélez de la Gomera

text: Nykyisin Espanjan keskushallinto hallitsee Peñón de Vélez de la Gomeraa suoraan.


title: Peñón de Vélez de la Gomera

text: Peñón de Vélez de la Gomeralla on nykyisin noin 60 miehen varuskunta, mutta siviiliväestöä ei enää ole. Noin vuonna 1930 alueella oli 500 hengen siviiliväestö. Vuonna 1973 siviiliväestön koko oli enää kahdeksan henkeä. Varuskunnan koko oli tuolloin 71 henkeä, joista viisi oli naisia.


title: Maurice Floquet

text: Maurice Noël Floquet (25. joulukuuta 1894 – 10. marraskuuta 2006) oli Ranskan kaikkien aikojen vanhin mies. Hän oli kuollessaan 111-vuotiaana yksi viimeisistä ensimmäisen maailmansodan veteraaneista.


title: Maurice Floquet

text: Floquet palveli ensimmäisen maailmansodan aikana tykistössä. Hän liittyi ilmeisesti syyskuussa 1914 ja palveli saman vuoden joulukuussa Belgian rintamalla. Hän haavoittui vakavasti muutamaan otteeseen ja työskenteli sodan loppuvaiheissa pommitehtaalla.


title: Maurice Floquet

text: Floquet selvisi rankoista kokemuksistaan ja meni sodan jälkeen naimisiin. Ammatikseen hän korjasi traktoreita. Hän pystyi työskentelemään puutarhassaan yli 100-vuotiaaksi, ja kuntopyöräilyä hän harrasti vielä 110-vuotiaana. Hän kuoli 111 vuoden ja 320 päivän ikäisenä marraskuussa 2006.


title: Maurice Floquet

text: Floquetista tuli Ranskan vanhin elossa oleva veteraani 30. maaliskuuta 2002, jolloin 109-vuotias Hilaire D'Harboulle kuoli. Maansa kaikkien aikojen vanhin mies hänestä tuli toukokuussa 2006. Tällöin hän ylitti 111-vuotiaana vuonna 1995 kuolleen Emile Fourcaden saavuttaman iän.


title: Gordon Strachan

text: Gordon David Strachan OBE (s. 9. helmikuuta 1957) on skotlantilainen jalkapallovalmentaja ja entinen keskikenttäpelaaja. Hänen poikansa Gavin Strachan on myös ammattilaisjalkapalloilija. Hän toimi Skotlannin jalkapallomaajoukkueen päävalmentajana vuosina 2013–2017.


title: Gordon Strachan

text: Menestyksekkäällä pelaajaurallaan Strachan edusti Dundeeta, Aberdeenia, Manchester Unitedia, Leeds Unitedia ja Coventry Citya. Hän oli mukana voittamassa Aberdeenille Cup-voittajien Cupia ja UEFA Super Cupia 1983.


title: Gordon Strachan

text: Skotlannin maajoukkuetta Strachan edusti 50 kertaa ja teki maaotteluissa viisi maalia. Keskikentällä pelannut skotti tunnettiin aggressiivisesta pelityylistään ja hän kuuluu Skotlantilaisen jalkapallon Hall of Fameen.Valmennusuransa Strachan aloitti marraskuussa 1996 Coventry Cityn pelaajavalmentajana. Strachanin johdolla putoamiskurimuksessa ollut Coventry onnistui säilyttämään paikkansa Englannin Valioliigassa kaudella 1996–1997 niukasti. Joukkueen pelastukseksi osoittautuivat Middlesbrough FC:n ja Sunderland AFC:n tappiot päätöskierroksella.


title: Gordon Strachan

text: Kaudella 2000–2001 Strachan ei kuitenkaan onnistunut toistamaan ihmettä Coventryssa uudelleen, vaan joukkue putosi pääsarjatasolta 34 vuoden tauon jälkeen. Skotti sai jatkaa tehtävissään kauden jälkeen, mutta sai potkut pian divisioonakauden alettua syyskuussa 2001. Hän ei kuitenkaan ollut kauan työttömänä, vaan nousi jo lokakuussa Southampton FC:n päävalmentajaksi erotetun Stuart Grayn tilalle. Strachanin johdolla "Soton" selvisi FA Cupin finaaliin kaudella 2002–2003, mutta hävisi finaalin Arsenalille 1–0. Joukkue sai kuitenkin paikan UEFA Cupissa kaudelle 2003–2004. Strachan erosi tehtävistään Southamptonin valmentajana maaliskuussa 2004, koska halusi olla lähempänä perhettään.


title: Gordon Strachan

text: Toukokuussa 2005 Strachan palasi Skotlantiin valmentajana, kun hänestä tuli Celticin uusi päävalmentaja. Strachanin johdolla Celtic voitti kolme perättäistä Skotlannin Valioliigan mestaruutta vuosina 2006–2008, Skotlannin Cupin ja liigacupin sekä selvisi Mestarien liigassa 16 parhaan joukkoon kahdesti peräkkäin. Kaudella 2008–2009 Celtic jäi niukasti Rangersin taakse Valioliigan mestaruuskamppailussa ja tie Skotlannin cupissakin katkesi ennen aikojaan. Kauden jälkeen Strachan ilmoitti jättävänsä seuran.


title: Gordon Strachan

text: Lokakuussa 2009 Strachan siirtyi Englannin mestaruussarjassa pelaavan Middlesbrough'n valmentajaksi. Strachanin tulo ei piristänyt toivotulla tavalla Middlesbrough'n peliä, vaan seura vajosi Mestaruussarjassa entistä kauemmas nousutaistelusta. Loppusijoitus oli 11:s, eli kaikkea muuta kuin Strachanilta oli odotettu. Kausi 2010–2011 lähti käyntiin vielä kehnommin. Strachan sai lopulta potkut lokakuun puolivälin tietämillä 2010 Boron vajottua sarjassa sijalle 20, mikä on seuran huonoin sijoitus kahteenkymmeneen vuoteen.


title: Gordon Strachan

text: Strachan palasi tammikuussa 2013 valmennustehtäviin yli kahden vuoden tauon jälkeen, kun hänestä tuli Skotlannin jalkapallomaajoukkueen päävalmentaja. Strachanin ensimmäinen tulikaste Skotlannin päävalmentajana oli yritys pitää elossa maajoukkueen heikot mahdollisuudet selvitä MM-kisoihin 2014, mutta tappiot Walesille ja Serbialle tiesivät kisahaaveiden lopullista murskaantumista. Skotlanti paransi esityksiään karsintojen lopussa ja voitot Kroatiasta nostivat joukkueen lopulta karsintalohkon neljänneksi.


title: Gordon Strachan

text: EM2016-karsinnoissa Skotlanti arvottiin kovaan karsintalohkoon muun muassa Saksan ja Puolan kanssa. Skotlanti voitti Strachanin johdolla neljä karsintaottelua ja sijoittui lohkonsa neljänneksi. Karsinnat päättyivät 0-6 murskavoittoon Gibraltaria vastaan. Karsintojen jälkeen Strachan teki kaksivuotisen jatkosopimuksen. Skotlanti taisteli Slovakian kanssa lohkon kakkossijasta ja mahdollisuudesta selvitä jatkokarsintoihin. Skotlanti hävisi karsinnoissa vain kaksi ottelua, Slovakialle ja Englannille. Kolme tasapeliä oli kuitenkin liikaa ja Skotlanti jäi lohkonsa kolmanneksi. Karsintojen jälkeen Strachan jätti tehtävänsä.


title: 30 St Mary Axe

text: 30 St Mary Axe on rakennus Lontoon suurimmassa talouskeskittymässä Lontoon Cityssä. Rakennus tunnetaan laajalti lempinimellä "The Gherkin" ("Suolakurkku"), ja joskus myös The Swiss Re Tower, Swiss Re Building, Swiss Re Centre, tai vain Swiss Re, edellisen ja ensimmäisen omistajansa mukaan.


title: 30 St Mary Axe

text: Rakennus on 180 metriä korkea ja on siten Lontoon Cityn toiseksi korkein rakennus Tower 42:n jälkeen ja koko Lontoon yhdeksänneksi korkein. Rakennuksen suunnitteli Pritzker-palkittu Sir Norman Foster ja hänen entinen työkumppaninsa Ken Shuttleworth sekä Arup-suunnittelutoimiston insinöörit. Rakennuksen rakensi 2001–2003 ruotsalainen rakennuskonserni Skanska. Barcelonassa on samankaltainen rakennus Torre Agbar.


title: Henry Allingham

text: Henry William Allingham (6. kesäkuuta 1896 – 18. heinäkuuta 2009) oli yksi viimeisistä elossa olleista ensimmäisen maailmansodan veteraaneista, kansallisuudeltaan britti. Tomoji Tanaben kuoltua 19. kesäkuuta Allingham oli vajaan kuukauden ajan maailman vanhin elossa oleva mies. Hän oli kuollessaan 113-vuotias. Allinghamin kuoleman jälkeen maailman vanhin on häntä kolme kuukautta nuorempi Walter Breuning.


title: Henry Allingham

text: Allingham oli yli viisi vuosikymmentä vuotta aviossa Dorothy Allinghamin (1895-1970) kanssa, ja pariskunta sai kaksi tytärtä. Dorothy kuoli pian Allinghamin eläkkeelle menon jälkeen. Henry Allingham menetti jo alle kaksivuotiaana isänsä tuberkuloosiin. Vanhin elossa ollut ensimmäisen maailmansodan sankari hänestä tuli 8. helmikuuta 2007 110-vuotiaan Antonio Pierron kuoltua.


title: Henry Allingham

text: Ennätyksenhaltija kertoi pitkäikäisyytensä salaisuudeksi "savukkeet, viskin, villit naiset ja huumorin".


title: Alberto Fernández

text: Alberto Ángel Fernández (s. 2. huhtikuuta 1959) on argentiinalainen poliitikko ja Argentiinan pääministeri Néstor Kirchnerin ja Cristina Fernándezin hallituksissa 2003–2008. Hän jätti asemansa heinäkuussa 2008.


title: Alberto Fernández

text: Alberto Fernández syntyi Buenos Airesissa. Hän opiskeli oikeustiedettä Buenos Airesin yliopistossa ja työskenteli siellä rikoslain professorina.


title: Alberto Fernández

text: Hänet valittiin parlamenttiin Buenos Airesista vuonna 2000 Fernando de la Rúan hallituksen talousministeri Domingo Cavallon johtaman Acción por la República -puolueen edustajana. Hän jätti paikkansa parlamentissa 2003 ryhtyessään Kirchnerin hallituksen pääministeriksi.


title: Posliininmaalaus

text: Posliininmaalaus tarkoittaa posliiniesineiden koristelemista maalauskuvioin. Koristelu voidaan tehdä joko lasitteen alle tai päälle.


title: Posliininmaalaus

text: Teollisuudessa siirtokuvakoristelu on suureksi osaksi korvannut posliininmaalauksen.


title: Posliininmaalaus

text: Posliininmaalauksessa harrastuksena voidaan käyttää työvälineinä esimerkiksi siveltimiä, sabloneita tai sieniä. Väreinä käytetään useimmiten värijauheita, jotka sekoitetaan öljyyn.


title: Posliininmaalaus

text:
Öljyt voivat olla joko vesi- tai tärpättiliukoisia.
Saatavilla on kahdentyyppistä, kuivuvaa ja kuivumatonta öljyä. Kuivumaton öljy tunnetaan myös nimellä avoin öljy (wipe out medium). Sivellintekniikkaan, pohjavärin maalaamiseen ja kuviomaalaukseen voidaan käyttää kuivuvaa öljyä sillä avoin öljy valuu helposti.


title: Posliininmaalaus

text: Amerikkalaisessa maalaustekniikassa käytetään yleensä avointa öljyä. Tällöin värit sekoitetaan paletille valmiiksi. Koska öljy ei kuivu, värit säilyvät paletilla jopa vuosia.


title: Posliininmaalaus

text: Maalattaessa posliinille värikerroksen pitää olla ohut ja poltettaessa sen tulee sulautua lasitteeseen. Jos väriä on liian paksulti, se voi valua tai kiehua poltossa ja halkeilla. Silloin väri saattaa pilata myös lasitteen.


title: Posliininmaalaus

text:
Posliininmaalauksessa käytetään myös lysterivärejä, jotka poltettaessa muuttuvat marmorinomaisiksi. Valkoista lysteriä voidaan myös sekoittaa värillisiin lystereihin ja näin saadaan uusia jännittäviä värisävyjä.
Valuvilla lystereillä saadaan aikaan erilaisia valumiskuvioita, esinettä voidaan myös tuputtaa.


title: Posliininmaalaus

text: Jotta kuvio pysyy posliinissa, se tulee polttaa erityisessä poltto-uunissa. Uunin lämpötila tulee olla 780-820 astetta.


title: Gorgān

text: Gorgān () on Kaspianmeren kaakkoisnurkan lähellä sijaitseva Golestanin maakunnan pääkaupunki. Se sijaitsee pienen Qarehjoen sivuhaaran varrella noin 37 kilometriä Kaspianmerestä.


title: Gorgān

text: Kaupunki nimettiin Gorgāniksi 1930-luvulla tapahtuneen tuhoisan maanjäristyksen jälkeen. Gorgānin nimi "Varkâna" tarkoittu muinaispersiassa "susien maata". Muinaiskreikassa alue oli Hyrkania. Gorgānista pohjoiseen sijaitsee Gorgānin tasanko, Dasht-e-Gorgan.


title: Gorgān

text: Kaupungin väkiluku on kasvanut seuraavasti 162 468 (1996), 188 710 (2001), 274 438 (2006) ja 329 536 (2011).


title: Myyttiset kaikkeuskäsitykset

text: Myyttisiä käsityksiä maailmankaikkeuden rakenteesta ja alkuperästä eri kansojen mytologioissa nimitetään myös myyttisiksi kosmologioiksi, vaikka ne eivät olekaan tiedettä eli fysikaalista kosmologiaa.


title: Myyttiset kaikkeuskäsitykset

text: Joitakin mytologisia kaikkeuskäsityksiä:


title: Mike Smith (rumpali)

text: Mike Smith (s. 16. heinäkuuta 1971) on yhdysvaltalaisen death metal -yhtye Suffocationin rumpali.


title: Mike Smith (rumpali)

text: Suffocationin lisäksi Mike Smith on soittanut rumpuja mm. Roadrunner United -levyllä kappaleessa "Dawn of a Golden Age", horrorcore-artisti Necron levyllä "Death Rap" sekä avantgardemetallibändi Psychometryn kanssa. Smith sekä hänen bänditoverinsa Terrance Hobbs ovat yksiä harvoista afroamerikkalaisista death metal -muusikoista.


title: Nicholas Kao Se Tseien

text: Nicholas Kao Se Tseien (15. tammikuuta 1897 – 11. joulukuuta 2007) oli Guinnessin ennätysten kirjan mukaan maailman vanhin katolinen pappi ja vanhin harmaakaihileikkauspotilas.


title: Nicholas Kao Se Tseien

text: Tseien syntyi Fuzhoussa, Fujianin maakunnassa yhtenä neljästä veljeksestä. Hän kääntyi katolisuuteen 18-vuotiaana, jolloin hän kävi espanjalaisten dominikaanien hallinnoimaa koulua. Vaikka hän kouluttautui opettajaksi ja opiskeli myös lakia, hän päätti lopulta ryhtyä papiksi.


title: Nicholas Kao Se Tseien

text: Ura vei Tseienin manner-Kiinasta Taiwaniin, Malesiaan ja lopulta Hongkongiin. Hän eli kolmella eri vuosisadalla ja kymmenen paavin ajalla. Hän täytti tammikuussa 2007 jo 110 vuotta, mutta menehtyi joulukuussa 2007.


title: Nicholas Kao Se Tseien

text: Tseien kertoi pitkäikäisyytensä salaisuudeksi uskon, liikunnan ja välittämisen kissoista.


title: Kovanaama

text: Kovanaama on suomalainen mustavalkoinen elokuva vuodelta 1954. Sen on ohjannut ja käsikirjoittanut Aarne Tarkas. Uljas Kandolin sai miessivuosasta Jussi-palkinnon.


title: Kovanaama

text: Lasse Pöystin esittämä nuori toimittaja Esko Pekuri uskoo tehneensä jymyjutun lehteen mutta se julkaistaankin pikku-uutisena. Turhautuneena hän suostuu juttuideaan, jossa hän tekeytyy amerikkalaiseksi gangsteriksi Larry Petersiksi ja aikoo viettää kaksi viikkoa vankilassa juttua varten. Peitetarinan mukaan hän odottaa sähkötuolituomion täytäntöönpanoa ja saakin nimen ”Kovanaama”. Avukseen Pekuri ottaa valokuvaaja Evert Pinsiön alias Hakkelus-Billin (Pentti Viljanen). Rikollispomo Anders järjestää Pekurin eli Säilyketölkki-Larryn vapaaksi, sillä hän tarvitsee tätä avuksi seuraavaan keikkaan. Keikalla gangsterit saavat sanomalehden kuvasta selville Pekurin oikean henkilöllisyyden. Rikollisjoukkoon veljensä murhan kostamiseksi soluttautunut Miss Judith (Sirkka-Liisa Wilén) pelastaa Pekurin viime hetkellä saapumalla poliisit mukanaan.


title: Kovanaama

text: Elokuvan juonessa on viitteitä Suomen Filmiteollisuuden elokuvaan "Radio tekee murron", joka puolestaan pohjautui toimittaja Usko Santavuoren radioreportaasiin.


title: Kovanaama

text: Työnimiä olivat "Säilyketölkki-Jim", "Etusivun juttu", "Etusivun uutinen" ja "Tiirikka-Jim". Pienessä roolissa oli "Apu"-lehden toimittaja Matti Jämsä, joka teki kokemuksistaan kuvauksissa lehteen jutun.


title: Kovanaama

text: Elokuvan ensi-ilta oli 29. tammikuuta 1954 Helsingissä Rexissä ja Tuulensuussa.


title: Kovanaama

text: Kriitikoiden arvioissa pidettiin yleisesti näyttelijävalintoja osuvina, ja myös kuvaus ja äänitys saavat kiitosta. Juha Nevalainen ("Ilta-Sanomat") kuuli musiikissa myönteistä kokeilemisen halua mutta huomautti, ettei se aina tue juonenkulkua.


title: Herra X (sarjakuvahahmo)

text: Herra X on Marvel -kustantamon sarjakuvissa esiintyvä, voimakas superroisto ja Wolverinen vihollinen. Hän esiintyi ensimmäisen kerran "Wolverine"-lehden numerossa 159 (helmikuu 2001).


title: Herra X (sarjakuvahahmo)

text: Suomessa Herra X esiintyi ensimmäisen kerran "Wolverine" -lehden numerossa 3 (2002).


title: Herra X (sarjakuvahahmo)

text: Herra X syntyi erittäin rikkaaseen perheeseen ja häntä hemmoteltiin koko lapsuutensa ajan. Hänen telepaattiset voimansa heräsivät, kun X näki auton alle jääneen naisen kuolevan. Myös Jean Greyn voimat olivat heränneet samanlaisessa tapahtumassa. Tämän jälkeen X:lle syntyi pakkomielle tappamisesta.


title: Herra X (sarjakuvahahmo)

text: Nuorena X suoritti useita murhia luoden telepaattisen yhteyden uhriinsa tunteakseen tämän kuolevan. Hän murhasi oman koiransa ja koko perheensä. Vuosien saatossa X:lle kertyi satoja murhia ja hän poistatti kaikki tietonsa itsestään. Käyttäen perheensä omaisuutta, X matkusti ympäri maailmaa ja opiskeli taistelulajien mestareiden alaisena murhaten nämä opittuaan kaiken mahdollisen heiltä.


title: Herra X (sarjakuvahahmo)

text: Jokaisen murhan jälkeen, X viilsi vartaloonsa jäljen. Tavattuaan Wolverinen, hänen vartalonsa oli useiden satojen arpien täyttämä. X voitti myös Wolverinen heidän ensimmäisessä taistelussaan, mutta säästi Wolverinen hengen, koska oli kiinnostunut tämän kyvyistä ja urheudesta. X tarjosi sitten Wolverinelle mahdollisuutta liittyä häneen T:n, A:n ja Blokin lisäksi. Wolverine kuitenkin kieltäytyi ja kuultuaan X:n rikoksista, hän raivostui ja kaksikko taisteli jälleen. Vaikka X viilsi häntä miekoilla ja veitsillä, iski keihäällä, ampui konekiväärillä ja sytytti palamaan liekinheittimellä, Wolverine jatkoi taisteluaan. Lopulta Wolverinen regeneraatio oli liikaa X:lle ja hänen henkivartijansa, Blok, pelasti hänet.


title: Herra X (sarjakuvahahmo)

text: Myöhemmin sekä X että Wolverine osallistuivat "Bloodsport"-turnaukseen. X taisteli voitokkaasti muun muassa Urakoitsijaa vastaan ja selvisi helposti finaaliin, jossa tapasi Wolverinen. Taistelusta kiinnostunut Wolverinen opettaja ja muinainen kamppailulajien suurmestari Ogun yritti vallata Herra X:n mielen, mutta tämän telepaattiset kyvyt estivät sen. Aluksi taistelu sujui samaan tapaan kuin heidän ensimmäisensä: Wolverine ei kyennyt iskemää X:ää, vaan tämä torjui kaikki iskut.


title: Herra X (sarjakuvahahmo)

text: Hän kuitenkin tajusi X:n kyvyt ja antoi raivolleen vallan, jotta X ei kykenisi lukemaan hänen mieltään ja ennakoimaan Wolverinen iskuja. Taistelun suunta muuttui välittömästi eikä X kyennyt taistelemaan niin tehokkaasti. Ottelun ideana ei kuitenkaan ollut tappaa vastustajaansa vaan löytää mestaruusvyö jostain areenan useista laatikoista. X onnistui tässä ja voitti ottelun. Wolverine ei kuitenkaan välittänyt tästä vaan halusi tappaa X:n, mutta Blok pelasti X:n jälleen. X pakeni ja hänen nykyinen sijaintinsa on tuntematon.


title: Herra X (sarjakuvahahmo)

text: Herra X on kaikenlaisten aseettomien ja aseellisten kamppailulajien mestari. Hän on kouluttanut itseään ympäri maailmaa ja vuosien intensiivisen harjoittelun tuloksen on yksi maailman parhaimmista lähitaistelijoista.


title: Herra X (sarjakuvahahmo)

text: Herra X:n todellinen kyky on kuitenkin yli-inhimillinen. Hän on matalan tason telepaatti, joka käyttää kykyjään vastustajan mielen lukemiseen taistelun aikana. Täten Herra X kykenee "näkemään" vastustajan liikket ennen näiden toimeenpanoa ja kehittämään niitä vastaavan vastahyökkäyksen. Kyky tekee Herra X:stä erittäin vaarallisen ja vaikean taisteltavan, vaikka kyseessä olisikin yli-inhimillinen vastustaja, kuten Wolverine.


title: Herra X (sarjakuvahahmo)

text: Herra X:llä on myös laaja asevalikoima, kuten alkuperäinen John Dillingerin konepistooli ja Saddam Husseinin antama liekinheitin.


title: Törmänen

text: Törmänen on kylä Inarin kunnassa valtatien 4 varrella noin seitsemän kilometriä Ivalosta etelään. Vuoden 2006 lopussa kylässä oli 348 asukasta.


title: Törmänen

text: Törmäsessä valtatieltä 4 haarautuu tie Ivalon lentoasemalle.


title: The Blood Brothers

text:
The Blood Brothers on englantilaisen näytelmäkirjailija ja säveltäjä Willy Russellin musikaali. Se
sai ensi-iltansa Lontoossa 1983, mutta ei ollut menestys ja näytökset lopetettiin pian.


title: The Blood Brothers

text: Tuottaja Bill Kenwright tuotti musikaalista uuden version v.1988 ja siirsi näytelmän Phoenix Theatreen. Musikaalista tuli yksi West Endin pitkäkestoisimmista ja suosituimmista esityksistä ja sitä esitetään edelleen täysille katsomoille. The Blood Brothersia on esitetty ympäri maailmaa, muun muassa Broadwayllä, Wellingtonissa, Soulissa, Amsterdamissa ja Tukholmassa.


title: The Blood Brothers

text: Suomeksi The Blood Brothersin ovat kääntäneet Jukka Virtanen ja Reino Bragge. Musikaalia on esitetty nimellä Veriveljet Tampereen työväen teatterissa, Porin Kaupunginteatterissa, Kotkan kaupunginteatterissa ja Helsingissä Teatteri Rujon esityksenä. Tuorein versio on Jyväskylän kaupunginteatterissa, suomentaja Reino Braggen ohjaamana.


title: Sulo Kolkka

text: Sulo "Simeoni" Kolkka (30. toukokuuta 1902 Helsinki – 26. helmikuuta 1986 Lammi) on 1900-luvun tunnetuimpia suomalaisia urheilutoimittajia. Hänelle myönnettiin Suomen liikuntakulttuurin ja urheilun suuri ansioristi vuonna 1983.


title: Sulo Kolkka

text: Kolkka oli Helsingin Sanomien urheilutoimittaja 1928–1944. Tässä tehtävässä hän oli suomalaisen päivälehden ensimmäinen ja päätoiminen urheilutoimittaja. "Simeoni" toimi Helsingin olympiakisojen sanomalehtiosaston päällikkönä 1950–1952. Hän oli Yhtyneet Paperitehtaat Oy:n Valkeakosken tehtaiden tiedotuspäällikkö 1955–1967.


title: Sulo Kolkka

text: Pakinoitsijana hän käytti nimimerkkiä Simeoni.


title: Sirkka-Liisa Wilén

text: Sirkka-Liisa Wilén, oik. "Wilén-Hiltunen" (16. lokakuuta 1927 Kuusankoski – 25. elokuuta 2015) oli suomalainen näyttelijä. Hänen nimensä on kirjoitettu joidenkin elokuvien tiedoissa myös muodoissa Sirkka-Liisa Vilen, Sirkka Liisa Wilen ja Sirkka Wilén. Hän oli naimisissa näyttelijä-ohjaaja Aimo Hiltusen kanssa.


title: Liane Haid

text: Liane Haid (16. elokuuta 1895 Wien, Itävalta – 28. marraskuuta 2000 Bern, Sveitsi) oli itävaltalainen näyttelijä.


title: Liane Haid

text: Haid opiskeli tanssia ja laulua. Hänen ensimmäinen elokuvansa oli ensimmäisen maailmansodan propagandaelokuva "Mit Herz und Hand fürs Vaterland" (1916).


title: Liane Haid

text: Haidin merkittävimpiä elokuvia olivat muun muassa "Lady Hamilton" (1921), "Lucrezia Borgia" (1926) ja "Mustalaisruhtinatar" ("Die Czardasfürstin", 1927). Hän pakeni kansallissosialistisesta Saksasta Sveitsiin vuonna 1942.


title: Liane Haid

text: Haid eli poikkeuksellisen pitkäikäiseksi: hän kuoli 105-vuotiaana.


title: Ordo Ad Chao

text: Ordo Ad Chao on norjalaisen black metal -yhtye Mayhemin neljäs albumi. Albumin nimi on latinaa ja suomeksi se tarkoittaa "järjestys kaaokseen".


title: Madeleine Milhaud

text: Madeleine Milhaud (22. maaliskuuta 1902 – 17. tammikuuta 2008) oli ranskalainen näyttelijä ja libretisti. Hän oli säveltäjä Darius Milhaudin leski ja serkku.


title: Madeleine Milhaud

text: Madeleine Milhaud syntyi Pariisissa. Hänen isänsä oli Aix-en-Provencesta ja äiti Brysselistä. Milhaud aloitti näyttelemisen jo nuorena, ja hänellä oli alalla pitkä työura.


title: Madeleine Milhaud

text: Milhaud meni naimisiin säveltäjämiehensä kanssa vuonna 1925. Parille syntyi vuonna 1930 poika, Daniel. Darius Milhaud on omistanut Madeleinelle pianosarjansa "La Muse Menagère". Madeleine Milhaud kirjoitti libretot miehensä oopperoihin "Médée", "Bolivar" ja "La mère coupable". Hän täytti maaliskuussa 2002 sata vuotta.


title: Choi Hong Hi

text: Kenraali Choi Hong Hi (9. marraskuuta 1918 Myong Chun – 15. kesäkuuta 2002 Pjongjang, Pohjois-Korea) oli Taekwon-Don perustaja ja suurmestari. Choi kehitti Taekwon-Don elämäntyönään monien harjoittelemansa eri taistelulajien pohjalta ja oli International Taekwon-Do Federationin puheenjohtaja sen perustamisesta kuolemaansa saakka.


title: Choi Hong Hi

text: Choi Hong Hi syntyi 9. marraskuuta 1918. Hän joutui heti synnyttyään vanhempiensa huolen kohteeksi koska oli sairaalloinen ja heiveröinen. Choin isä lähetti poikansa oppiin erään Korean kuuluisimman kalligrafiaopettajan luokse. Hän opetti Choille myös tae kyonia, muinaista korealaista taistelulajia. Vuonna 1937 Choi lähetettiin Japaniin opintojensa vuoksi. Siellä hän opiskeli Shotokan-tyylistä karatea saavuttaen toisen danin mustan vyön. Toisen maailmansodan sytyttyä Choi pakkovärvättiin Japanin armeijaan ja tuomittiin pian seitsemäksi vuodeksi vankeuteen japanilaisvaltaa vastaan suuntautuneiden kapinointien vuoksi. Hän kuitenkin välttyi pitkältä vankeusajalta rauhan koittamisen ansiosta.


title: Choi Hong Hi

text: Rauhan koittaessa elokuussa 1945 Choi vapautui ja alkoi opettaa lajiaan Etelä-Korean armeijassa. Hän eteni kovaa vauhtia sotilasurallaan ja levitti lajiaan tehokkaasti ympäri maata. Koreasta Choi lähti levittämään lajiaan miltei heti myös Yhdysvaltoihin. Lajin viralliseksi nimeksi hyväksyttiin "Taekwon-Do" 11.4.1955. Moni pitääkin tätä päivämäärää Taekwon-Do:n syntymäajankohtana. Vuonna 1959 lajia alettiin levittää myös muihin maihin (mm. Malesiaan ja Singaporeen) ja 22.3.1966 perustettiin kansainvälinen Taekwon-Do -liitto, International Taekwon-Do Federation (ITF). Perustamassa oli yhdeksän maata: Vietnam, Singapore, Malesia, Italia, Saksan liittotasavalta, Turkki, Arabiemiirikunnat, Yhdysvallat, ja Korean tasavalta.


title: Choi Hong Hi

text: Kenraali Choi kuoli lauantaina 15. kesäkuuta 2002 84-vuotiaana. Hänet haudattiin Pohjois-Koreaan, Pjongjangiin.


title: Nunnia ja konnia

text: Nunnia ja konnia ("Sister Act") on yhdysvaltalainen elokuva vuodelta 1992. Se on komedia kapakkalaulaja Deloris Van Cartiesta (Whoopi Goldberg), joka vahingossa joutuu todistamaan mafiosomiesystävänsä Vincen (Harvey Keitel) hankkiutumista eroon todistajasta. Sen seurauksena Deloris otetaan mukaan todistajansuojeluohjelmaan ja hänet sijoitetaan luostariin. Vauhtiin ja vapauteen tottunut laulaja joutuu sopeutumaan nunnaluostarin täsmälliseen aikatauluun ja kuriin.


title: Nunnia ja konnia

text:
"Helsingin Sanomien" ensi-ilta-arvostelussa Helena Ylänen
sanoi Ardolinon tehneen urallaan enimmäkseen roskaa, mutta kehui "Nunnia ja konnia" hauskaksi.
"Video-oppaassa" vuodelta 1994 Bello Romano sanoo elokuvan pelaavan taidokkaasti gospelmusiikilla mutta halvasti uskonasioilla. Hän antaa sille kolme tähteä viidestä, mikä vastaa sanallista arviota ”hyvä”.


title: Olli Tiainen

text: Olli Tiainen (1770–1833) oli Suomen sodan (1808–1809) sissipäällikkö ja rajakapteeni. Hän oli alkujaan nurmekselainen talonpoika, syntynyt nykyisen Rautavaaran Tiilikkajärven Tiilikanaution torpassa. Suomen sodan syttyessä valitsivat Nurmeksen ja Pielisjärven seudun talonpoikaississit hänet johtajakseen. Sissijoukkonsa avulla hän esti venäläisiä katkaisemasta Sandelsin ja Savon prikaatin peräytymistä Ouluun. Tiaisen sissijoukko aiheutti muutenkin runsaasti vastoinkäymisiä ja hankaluuksia Pohjois-Karjalaan tunkeutuneelle viholliselle.


title: Olli Tiainen

text: Olkijoella tehdyn sopimuksen jälkeen Tiainen joutui hajoittamaan joukkonsa ja hän pakeni itse Ruotsin puolelle. Hänet esiteltiin Tukholmassa kuningas Kustaa IV Aadolfille, joka antoi Tiaiselle kultaisen urhoollisuusmitalin ja lupasi hänelle vielä eläkkeenkin. Tiaisen elämä Ruotsissa oli kuitenkin hankalaa puuttuvan ruotsin kielen taidon takia, ja lopulta hän päätyi rajavartijaksi Haaparantaan. Tiainen palasi Suomeen 1818, mutta hän säilytti itsellään Ruotsin kansalaisuuden eikä suostunut vannomaan uskollisuudenvalaa Venäjän keisarille. Tiainen kuoli 1833 kotitilallaan lavantaudin uhrina.


title: Olli Tiainen

text: Hänen muistomerkkinsä on pystytetty Nurmekseen (1870) ja Joensuuhun (Bertel Jung, 1932). Joensuussa muistomerkki sijaitsee Tiaiselle nimetyssä Tiaisenpuistossa Tiaisenkadun ja Tikkamäentien kulmauksessa. Karjalaisen Kulttuurin Edistämissäätiö on nimennyt yhden hirsirakenteisen kokoontumis- ja juhlatilan Liperin Ylämyllyllä, Joensuun lähellä Olli Tiaisen majaksi.


title: Olli Tiainen

text: Heinäkuussa 2008 esitettiin Vuonislahdessa Heikki Turusen kirjoittamaa näytelmää "Olli Tiainen – Suomen sodan sankari".


title: DVJ

text: DVJ on yhdistelmä sanoista DJ ja VJ. DJ soittaa musiikkia ja VJ soittaa videoita tai esittää jotain muuta visuaalista materiaalia. DVJ soittaa musiikkia ja esittää jotain visuaalista yhtä aikaa.


title: Mauro Silva

text: Mauro da Silva Gomes paremmin tunnettu nimellä Mauro Silva (s. 12. tammikuuta 1968, São Bernardo do Campo Brasilia) on brasilialainen jalkapalloilija. Hän oli pelipaikaltaan puolustava keskikenttäpelaaja. Mauro Silva voitti maailmanmestaruuden vuonna 1994.


title: Mauro Silva

text: Mauro Silva aloitti uransa Brasiliassa Guarani Futebol Clubessa vuonna 1988, josta siirtyi vuonna 1990 Clube Atlético Bragantinoon. Suurimman osan urastaan Mauro Silva edusti kuitenkin Espanjan Primera Divisiónissa pelaavaa Deportivo La Coruñaa (1992–2005). Siellä hän saavutti seurajoukkueuransa suurimman saavutuksen vuonna 2000, kun Deportivo voitti Espanjan-mestaruuden. Mestarien liigaan Mauro Silva osallistui seuran mukana viisi kertaa ja paras saavutus oli välieräpaikka kaudella 2003–2004.


title: Mauro Silva

text: Brasilian jalkapallomaajoukkuetta Mauro Silva edusti 46 kertaa vuosina 1991–2001. Hän voitti maailmanmestaruuden vuoden 1994 MM-kisoissa pelaten tärkeässä roolissa Brasilian kaikissa seitsemässä ottelussa sekä Etelä-Amerikan-mestaruuden vuonna 1997.


title: Pekanbaru

text: Pekanbaru on kaupunki Indonesiassa, Sumatran saarella. Se on Riaun provinssin pääkaupunki. Pekanbarun väkiluku on noin 700 000 asukasta. Kaupungin läpi virtaa Siak-joki .


title: Brian Connolly

text: Brian Francis Connolly (5. lokakuuta 1945 Hamilton, Skotlanti, Britannia – 9. helmikuuta 1997 Slough, Englanti, Britannia) oli skotlantilaissyntyinen laulaja, joka tunnetaan parhaiten Sweet-yhtyeen kuuluisimpana solistina. Connolly erosi Sweetistä vuonna 1979, minkä jälkeen hän julkaisi 1980-luvun alussa muutaman soolosinglen. Lisäksi hän johti myöhemmin omaa Brian Connolly’s Sweet -yhtyettään.


title: Brian Connolly

text: Brian Connolly syntyi Hamiltonin kaupungissa Skotlannissa 5. lokakuuta 1945 (joissakin tiedoissa esitetään virheellisesti vuosi 1949). Hän sai alkunsa 15-vuotiaan äidin ja tämän poikaystävän vahinkona. Isä poistui heidän elämästään jo ennen lapsen syntymää, ja kun Brian 2-vuotiaana sairastui aivokalvontulehdukseen, hylkäsi äiti hänet sairaalaan ja katosi. McManus-niminen hoitaja kuitenkin adoptoi pojan ja kasvatti hänet. Brian käytti McManus-sukunimeä noin 18-vuotiaaksi asti, jolloin hän sai tietää olevansa adoptoitu ja vaihtoi sukunimensä Connollyksi. Brian Connollyn velipuoli oli näyttelijä Mark McManus.


title: Brian Connolly

text: Connollylla oli lapsuudessaan ja nuoruudessaan useita ammatillisia haaveita. Hän kiinnostui musiikista jo varhain ja unelmoi oopperalaulajan urasta. Hän harrasti myös näyttelemistä ja haaveili merimiehen ammatista, mutta häntä ei kelpuutettu alalle värisokeuden vuoksi.Väistö & Perttunen 2003, s. 6.


title: Brian Connolly

text: Connolly palasi musiikin pariin ja oli mukana useissa kokoonpanoissa. Lopulta hän liittyi Wainwright’s Gentlemen -nimiseen yhtyeeseen ja korvasi siitä lähteneen laulaja Ian Gillanin, joka myöhemmin nousi kuuluisuuteen Deep Purplen solistina. Rumpalina yhtyeessä toimi toinen tulevaisuuden Sweet-jäsen, Mick Tucker. Wainwright’s Gentlemen ei kuitenkaan onnistunut saamaan levytyssopimusta. Lopulta Tucker erotettiin yhtyeestä, koska hän ei managerin mielestä sopinut sen vanhakantaiseen tyyliin. Ilmaistakseen tukensa ystävälleen myös Connolly lähti yhtyeestä.


title: Brian Connolly

text: Vuonna 1968 Connolly perusti yhdessä rumpali Tuckerin, basisti Steve Priestin ja kitaristi Frank Torpeyn kanssa purukumipoppia esittäneen Sweetshop-yhtyeen. Pian nimi muutettiin The Sweetiksi ja kitaristiksi tuli ensin Mick Stevart ja myöhemmin Andy Scott. Sweet nousi suureen menestykseen 1970-luvun alkupuoliskolla Nicky Chinnin ja Mike Chapmanin kirjoittamien hittien ansiosta. Vuoden 1973 lopulla suosion ollessa suurimmillaan Connolly joutui katutappeluun, jossa hän sai pahoja vaurioita erityisesti kurkkuunsa, minkä seurauksena hän menetti äänensä useaksi kuukaudeksi. Mick Tuckerin mukaan Connollyn ääni ei enää koskaan palautunut täysin ennalleen.Väistö & Perttunen 2003, s. 37.


title: Brian Connolly

text: Connolly kärsi lavakammosta, ujoudesta ja huonosta itsetunnosta, minkä vuoksi hän rohkaisi itseään ennen konsertteja alkoholilla. Aikaa myöten Connollylle kehittyi alkoholiongelma, joka heikensi hänen lauluääntään. Vuoden 1978 Yhdysvaltain-kiertueella yhtyeellä oli tärkeä konsertti Alabaman Birminghamissa, jossa yleisössä oli Sweetin uuden levy-yhtiön Polydorin johtohenkilöitä. Yhtyeen esiintyminen kuitenkin keskeytyi Connollyn voimakkaan humalatilan vuoksi. Andy Scott halusi erottaa Connollyn Sweetistä välittömästi, mutta lopulta yhtye ymmärsi, ettei uutta laulajaa ollut aikaa vaihtaa. Kun samantyyppinen välikohtaus tapahtui muutamaa keikkaa myöhemmin Atlantassa, yhtye järjesti hätäkokouksen. Siinä Connolly lupasi parantaa tapansa, ja loppukiertue sujui ongelmitta. Connollyn ja Scottin keskinäiset välit pysyivät kuitenkin kireinä.


title: Brian Connolly

text: Vuoden 1979 alussa, kesken "Cut Above the Rest" -albumin äänitysten, Connolly joutui eroamaan yhtyeestä, kun kappaleiden transponointikaan ei auttanut Connollya yltämään riittävän korkeisiin nuotteihin. Steve Priestin mukaan Connollyn äänen heikkenemisen taustalla oli ahkera tupakointi. Sweetin manageri David Walker on väittänyt, että yhtyeen muut jäsenet halusivat Connollysta niin kovasti eroon, että sovittivat kappaleet tarkoituksella niin korkeiksi, ettei Connolly pystyisi laulamaan niitä. Connolly oli lisäksi jo pidempään ollut kiinnostunut soolourasta erityisesti country-musiikin tulkitsijana. Manageri David Walker ilmoitti 23. helmikuuta lehdistötiedotteessaan Brian Connollyn siirtymisestä soolouralle ”lähinnä musiikillisten erimielisyyksien johdosta”.Väistö & Perttunen 2003, s. 67–68.


title: Brian Connolly

text: 1980-luvulla Connolly julkaisi muutaman soolosinglen, jotka saavuttivat pientä menestystä Länsi-Saksassa. Hänen terveytensä oli kuitenkin heikko yhä pahenevan alkoholismin seurauksena ja hän sai 1980-luvun alkupuoliskolla lukuisia sydänkohtauksia. Connollyn tyttären mukaan kohtauksia oli vuonna 1981 kolmen viikon sisällä yhteensä kaksitoista. Hänelle kehittyi myös maksakirroosi, ja eräässä vaiheessa 1980-luvun alussa hänelle luvattiin enää muutama kuukausi elinaikaa. Lopulta häneltä kiellettiin alkoholi kokonaan, mutta Connolly jatkoi työntekoa lääkäreiden vastuksesta huolimatta. Samoihin aikoihin hän perusti lyhytaikaisen Vel Verity -nimisen yhtyeen. Connolly keikkaili elämänsä loppuun asti nimillä New Sweet sekä Brian Connolly's Sweet.


title: Brian Connolly

text: Brian Connolly kuoli 9. helmikuuta 1997 sydänkohtauksen jälkeisiin komplikaatioihin. Hänet haudattiin 17. helmikuuta Denhamissa, Bucksissa. Hautajaisissa olivat mukana muun muassa entiset yhtyekaverit Sweetistä, Steve Priest ja Andy Scott – Mick Tucker ei päässyt paikalle, koska oli hoidettavana leukemiansa vuoksi. 8. marraskuuta 1998 järjestettiin muistokonsertti Lontoon Golden Palacessa. Tapahtumassa Andy Scott ja Steve Priest esiintyivät yhdessä ensimmäisen kerran sitten 1980-luvun alun.Väistö, Perttunen 2003, s. 115-116.


title: Brian Connolly

text: Connollyn kuoleman kolmevuotispäivänä, 9. helmikuuta 2000, julkistettiin hänen kunniakseen pystytetty muistolaatta Breakspear Creamtoriumissa, Ruislipissä, Middlesexissä.Väistö, Perttunen 2003, s. 115.


title: Tiilikanautio

text: Tiilikanautio on entisöity torppa Rautavaaran Tiilikkajärvellä, Pohjois-Savossa. Se on kuuluisan sissipäällikön Olli Tiaisen (1770 - 1833) syntymäpaikka. Olli Tiaisen suvun arvellaan asuttaneen torppaa jo ison vihan aikana (1713 - 1721). Tiilikanaution kohdalla Tiilikkajärven rannassa on myös Täyssinän rauhan rajakivi.


title: Aerial

text: Aerial on Kate Bushin kahdeksas studioalbumi vuodelta 2005. Se koostuu kahdesta levystä, joista ensimmäinen on nimeltään "A Sea of Honey". Jälkimmäinen, "A Sky of Honey", on yhden päivän tarinan kertova teemalevy. Albumilla Kate Bush teki yhteistyötä muun muassa Michael Kamenin ja Rolf Harrisin kanssa. Sen julkaisuhetkellä Bushin edellisestä levystä oli ehtinyt vierähtää 12 vuotta. Äänitteen kannessa on mustarastaan laulua kuvaava ääniaalto. Tämä onkin sopivaa, sillä toisella levyllä linnunlaulua käytetään monessa kohtaa instrumenttina.


title: Aerial

text: Ensimmäisellä viikollaan Britannian albumilistalla "Aerial" sijoittui kolmanneksi. Suomessa se oli parhaimmillaan virallisen listan kakkosena. Britanniassa "Aerial" on myynyt platinaa ja Suomessa kultaa.


title: Aerial

text: "Aerial" on yksi kriitikoiden eniten arvostamista Kate Bush -albumeista, vaikka vastakkaisiakin mielipiteitä on esiintynyt. Brittiläinen musiikkilehti Mojo valitsi sen vuoden 2005 kolmanneksi parhaaksi albumiksi.


title: Aerial

text: Ensimmäinen levyltä julkaistu single oli ”King of the Mountain”, joka ilmestyi 26. lokakuuta 2005. Kappaleessa on viittauksia Elvikseen ja elokuvaan "Citizen Kane". Raita esitettiin ensimmäisen kerran BBC Radio 2 -kanavalla syyskuussa 2005. Kappale sijoittui parhaimmillaan neljänneksi Ison-Britannian singlelistalla. Se oli siten Kate Bushin ensimmäinen kärkiviisikkoon yltänyt single 20 vuoteen ja kaikkiaan hänen kolmanneksi paras sijoituksensa Britannian listalla.


title: Aerial

text: Levy 1: A Sea of Honey


title: Aerial

text: Levy 2: A Sky of Honey


title: Aerial

text: Kappaleessa ”formula_1” Kate Bush laulaa piin desimaaleja yli sata kappaletta. Fanit ovat kuitenkin havainneet, että hän jättää 22 desimaalia välistä. Viimeinen laulettu desimaali on järjestyksessään 137:s, joka on hienorakennevakion käänteislikiarvo. Ei ole tiedossa, onko kyseessä sattuma.


title: Aerial

text: Kappale ”Bertie” on nimetty Kate Bushin pojan mukaan ja kertoo äidinrakkaudesta. ”Joannin” aiheena on puolestaan Jeanne d’Arc.


title: Aerial

text: Pianolla säestetty A Coral Room käsitellee Kate Bushin äidin kuolemaa.


title: Aerial

text: Albumin tekstilehtiön keskiaukeamalla oleva James Southallin nimiin merkitty maalaus on itse asiassa sopivaan kokoon rajattu ja peilikuvaksi käännetty Joseph Edward Southallin teos "Fishermen and Boat" vuodelta 1923. Kuvassa olevan veneen kylkeen on myös lisätty nimi ”AERIAL”.


title: Sven Hildén

text: Sven Gunnar Johannes Hildén (10. marraskuuta 1889 Helsinki – 1. joulukuuta 1934 Helsinki) oli suomalainen näyttelijä ja ohjaaja. Häntä pidetään Suomen teatterihistorian kuuluisimpana operettisankarina.


title: Sven Hildén

text: Hildénin ura näyttelijänä alkoi Tampereen Työväen Teatterissa 17-vuotiaana. Seuraavana vuonna ura tyssähti teatterin talousvaikeuksiin, jonka jälkeen Hildén työskenteli vuoden verran Suomen Höyrylaiva Oy:n konttorissa. Vuonna 1909 hänet kiinnitettiin Tampereen Teatteriin. Sieltä hän siirtyi synnyinkaupunkiinsa Helsinkiin Kansan Näyttämölle 1910-luvun puolivälissä. Hän ystävystyi uraansa merkittävästi vaikuttaneen teatterinjohtajan Mia Backmanin kanssa. Sisällissodan lähestyminen politisoi kuitenkin Kansan Näyttämöä, jonka vuoksi Hildén ja myös Backman siirtyivät Tampereelle.


title: Sven Hildén

text: Vuonna 1920 Hildén erotettiin Tampereen Teatterista, ja seuraavana vuonna hänestä tuli Suomen Kansallisteatterin näyttelijä. Syksyllä 1922 Hildén palasi Kansan Näyttämön riveihin. Sitä johti Mia Backman, jota usein syytettiin Sven Hildénin suosimisesta näyttelijävalinnoissa. Hildén näytteli pääroolin muun muassa Pirandellon näytelmässä "Kustaa IV" sekä Ernst Tollerin tragediassa "Hinkemann". Helsingissä Hildén asui Backmanin alivuokralaisena Albertinkadulla.


title: Sven Hildén

text: Erityisen huomion sai Hildénin työskentely Eine Laineen kanssa, heistä tuli kuuluisa näyttämöpari seitsemäksi vuodeksi. Suosikkiparin yhteisiin näytelmiin lukeutuivat muun muassa "Rouva Suorasuu", "Bajadeer" ja "Laitapuolella". 1920-luvulla operettitähti Hildén vieraili muun muassa Oulun Työväen Näyttämöllä. Vuosikymmenen lopulla hän siirtyi Viipurin Näyttämön apulaisohjaajaksi. Hän joutui eroamaan vuonna 1933 luottamuspulan takia ja kuoli seuraavana vuonna 45-vuotiaana.


title: Sven Hildén

text: Eine Laine kuvailee Hildéniä kirjassaan "Pitkä päivä paistetta ja pilviä" pitkäksi ja harteikkaaksi mieheksi, jolla oli erittäin pitkät jalat ja siniharmaat silmät. Hildén oli näyttämöllä toisinaan liiankin kiihkeä. Hän puristi eräässä operetissa Eine Lainetta ranteesta niin voimakkaasti, että tämän metallinen rannerengas murtui ja teki ihoon syvän haavan. Vastaavanlaisten ylikiihkeiden kohtausten jälkeen Hildénin työtoverit osasivat odottaa juomiskauden alkamista. Häntä ei näkynyt teatterilla pitkiin aikoihin, ja ohjelmistoa oli muutettava sen mukaisesti. Mia Backman oli kuitenkin pitkämielinen teatterinjohtaja. Töissä ollessaan Hildén pyrki korvaamaan hukatut viikot poikkeuksellisella työhönpaneutumisella. Ulkoasustaan hän oli tarkka sekä näyttämöllä että sen ulkopuolella.


title: Sven Hildén

text: Sven Hildén näytteli muutamassa mykkäelokuvassa 1910- ja 1920-luvulla. Hänen debyyttinsä valkokankaalla oli vuonna 1913 Lyyra Filmin 43-minuuttisessa mykkäelokuvassa "Verettömät", jonka ohjasi Kaarle Halme.


title: Sven Hildén

text: Vuonna 1928 Hildén avioitui näyttelijä Aili Dagmar Kuutin kanssa.


title: Pärnunlahti

text: Pärnunlahti () on Riianlahden koillisosassa oleva merialue lounaisessa Virossa.


title: Pärnunlahti

text: Pärnunlahden perukassa sijaitsevat Pärnun kaupunki sekä Audrun ja Tahkurannan kunnat.


title: Pärnunlahti

text: Pinta-alaa lahdella on 411 km. Suurin syvyys on vain 11 metriä.


title: Pärnunlahti

text: Pärnunlahteen laskevista joista Pärnunjoki tuo vettä 80 prosenttia valuma-alueen vesistä. Lahden veden suolapitoisuus on vain 4 – 5 ‰.


title: Suomunjärvi

text: Suomunjärvi on kirkasvetinen järvi Patvinsuon kansallispuistossa Lieksassa, Pohjois-Karjalassa. Se kuuluu Koitajoen valuma-alueeseen. Järven pituus on viisi ja leveys parhaimmillaan neljä kilometriä. Siinä on monia saaria ja lahtia. Se sijaitsee harjualueella. Järvi on tunnettu hiekkarannoistaan, joita sillä on peräti 24 kilometriä. Järven syvyys vaihtelee eri osien välillä suuresti. Monin paikoin on matalikkoja ja jossakin kohdin taas on syvyyttä jopa 27 metriä.


title: Suomunjärvi

text: Järvi on myös tunnettu kalaisuudestaan ja varsinkin muikuistaan. Suomun muikku on ollut kuulu runsaudestaan ja pehmeäruotoisesta laadustaan. Muikun lisäksi järvestä saadaan muun muassa siikaa ja säynävää eli säynettä. Joensuun yliopiston Karjalan tutkimuslaitos eli Mekrijärven tutkimusasema on tehnyt Suomunjärven kalastosta ja hydrologiasta laajan tutkimuksen vuosina 1973–1978 ja se jatkuu edelleen suppeampana. Vuosittain on seurattu kalaston ja varsinkin muikkukannan kokoa koenuottausten avulla. Järvi on valittu myös yhdeksi kolmesta pohjoiskarjalaisesta kohdejärvestä valtakunnalliseen vesistöseurantaan.


title: Suomunjärvi

text: Järven ympäristössä on asuttu jo 1600-luvulla. Suomunjärvellä on ollut useita entisiä kalasaunoja ja -mökkejä, joista joitakin on jäljellä.


title: Suomunjärvi

text: Järven rannalla on Patvinsuon kansallispuiston opastuskeskus Suomun luontotupa. Järven ympäri kulkee myös retkeilyreittejä telttailupaikkoineen.


title: Peugeot 605

text: Peugeot 605 on Peugeot’n vuosina 1989–1999 valmistama edustusluokan neliovinen sedan, joka korvasi Peugeot 604- ja 505-mallit. Sen seuraajaksi tuli Peugeot 607.


title: Peugeot 605

text:
Korkea varustelutaso, ylellinen sisusta ja hyvät ajo-ominaisuudet ovat 605:n vahvoja puolia, mutta kuten aiemminkin, Peugeot ei vieläkään pärjännyt suurten autojen markkinoilla Ranskan ulkopuolella.
Peugeot 605 perustuu erilaisesta korimallistaan huolimatta samalle pohjalevylle kuin samana vuonna esitelty Citroën XM. Muotoilultaan se oli hyvin samanlainen kuin vuonna 1987 markkinoille tullut pienempi 405. Tästä syntyi arvostelua, koska huomattavasti kalliimman 605:n katsottiin muistuttavan liian paljon luokkaa alemmaksi sijoittuvaa mallia. Auton mainetta heikensi alkuvuosien malleissa ilmenneet laatuongelmat, jotka liittyivät erityisesti sähköjärjestelmiin.


title: Peugeot 605

text: Vuonna 1995 malli koki kasvojenkohotuksen, jossa se sai uudelleenmuotoillut ajovalot ja uuden etupuskurin. Takavalojen laseista tuli aiempaa tummemmat. Samana vuonna esiteltiin 405-mallin korvannut 406, jolloin 605:n myyntiluvut putosivat huomattavasti.


title: Mauvais

text: Mauvais on Marvel-kustantamon sarjakuvissa esiintyvä voimakas superroisto. Hän esiintyi ensimmäisen kerran "Wolverine"-lehden numerossa 161. Mauvais on velho, joka saa voimaa kannibalismista ja on taistellut sekä Alfa-lentuetta että Wolverinea vastaan.


title: Mauvais

text: Mauvais oli ranskalainen velho 1700-luvulla ja taisteli Ranskan ja Intian välisessä sodassa. Tämän sodan aikana hän joutui konfliktiin Pohjolan jumalten kanssa. Mauvais oli oppinut imemään voimaa syömästään ihmislihasta, ja hänestä tuli lähes kuolematon. Useita vuosia myöhemmin jumalat kuitenkin voittivat Mauvaisin ja vangitsivat tämän liikuntakyvyttömänä autiolle saarelle.


title: Mauvais

text: 1900-luvulla Yhdysvaltain hallitus päätti rakentaa vankilan supervoimia omaaville rikollisille ja se rakennettiin tälle samalle saarelle. Myös Wolverine ja Peto olivat vangittuina tähän vankilaan. Vankilan vartijat löysivät jähmettyneen Mauvaisin ja jumalten kirous rikkoutui.


title: Mauvais

text: Vartijat lupasivat Mauvaisille vapauden, jos tämä tappaisi Wolverinen. Mauvais suostui ja lähti vangitun Wolverinen kimppuun alkaen syödä tämän lihaa. Saatuaan voimansa takaisin Mauvais teleporttasi pois paikalta, mutta Wolverine selviytyi Sapelihampaan ansiosta.


title: Mauvais

text: Useita viikkoja myöhemmin Wolverine sattui näkemään Mauvaisin televisiossa. Tämä oli soluttautunut "Stay Alive" -televisiosarjaan (käytännössä "Selviytyjät" pohjoisessa) tappaen ja syöden kaikki kilpailijat. Wolverine matkusti välittömästi pysäyttämään Mauvaisin.


title: Mauvais

text: Hän joutui kuitenkin Wendigon hyökkäyksen kohteeksi, minkä Mauvais oli suunnitellut halutessaan itselleen Wendigon voimat. Wolverine sai avukseen Alfa-lentueen, jonka kanssa hän voitti Wendigoksi muuttuneen Mauvaisin. Jumalat päättivät rangaista Mauvaisia ja lähettivät tämän Suurten Petojen valtakuntaan.


title: Riistakolmio

text: Riistakolmio on riistakantojen seurantaan kehitetty arviointimenetelmä. Riistakolmio on maastoon merkitty tasasivuinen kolmio, jonka sivut ovat 4 km pitkät. Kolmiossa suoritetaan riistanlaskenta kaksi kertaa vuodessa. Kesällä lasketaan kanalintujen määrät ja talvella niiden lisäksi myös nisäkkäät. Laskentatuloksia tarvitaan arvioitaessa riistan metsästettävyyttä vuosittain. Samaa riistakolmiota käytetään vuodesta toiseen.


title: Soralaavu

text: Soralaavu on rakennelma, joka on tarkoitetu kanalinnuille mahdollistamaan jauhinkivien saannin talvella. Se on katos, jonka alle on laitettu jauhinkiviä ja viljaa esimerkiksi metsolle ja teerelle. Kanalinnut ja jotkut muutkin lintulajit tarvitsevat kovan siemen- ja neulasravinnon jauhamiseksi kupuunsa kovia jauhinkiviä. Monesti ne etsivätkin niitä hiekkateiltä ja niiden pientareilta. Sopivin kanalinnuille tarjottava kivilaji on seulottu kvartsikivi, joka on raekooltaan 2-4 mm. Soralaavuja rakentavat yleensä riistanhoitoyhdistykset.


title: Matti Huutola

text: Matti Ilmari Huutola (s. 21. helmikuuta 1959 Rovaniemen maalaiskunta) on Vasemmistoliittoa edustanut entinen kansanedustaja.


title: Matti Huutola

text: Huutola on koulutukseltaan kirvesmies. Hän suoritti kirvesmiehen tutkinnon vuonna 1976 Rovaniemen teknisessä ammattioppilaitoksessa (RAOL). Valmistumisensa jälkeen hän työskenteli kirvesmiehenä Rovaniemellä vuodet 1977–1984, mittakirvesmiehenä vuodet 1984–1989 ja ammattiyhdistystoimitsijana vuodet 1990–1997. Eduskuntaan hän nousi kesäkuussa 1998 Kansaneläkelaitoksen hallitukseen valitun Asko Apukan tilalle. Huutola sai eduskuntavaaleissa 1995 Lapin läänin vaalipiirissä 2 569 ääntä, runsaat kaksi tuhatta vähemmän kuin Apukka, ja oli vaalien jälkeen Vasemmistoliiton varaedustaja Lapista. Hänet valittiin jatkokaudelle eduskuntaan vaaleissa 1999, mutta vaaleissa 2003 hän putosi eduskunnasta oltuaan Lapin vaalipiirissä kolmanneksi eniten ääniä saanut vasemmistoliittolainen eduskuntaan valittujen Esko-Juhani Tennilän ja Markus Mustajärven jälkeen. Marraskuussa 2003, kahdeksan kuukautta vaalien jälkeen, Huutola valittiin Suomen Ammattiliittojen Keskusjärjestön syyskokouksessa SAK:n hallituksen varapuheenjohtajaksi. Hän aloitti tehtävässä 1. toukokuuta 2004.


title: Matti Huutola

text: Toimiessaan eduskunnassa Huutola oli varsinaisena jäsenenä kolmessa valiokunnassa, kesäkuusta 1998 maaliskuuhun 1999 puolustusvaliokunnassa ja työasiainvaliokunnassa ja helmikuusta 2001 maaliskuuhun 2003 valtiovarainvaliokunnassa. Hän oli myös Vasemmistoliiton eduskuntaryhmän toinen varapuheenjohtaja vuonna 1999 ja Vasemmistoliiton varapuheenjohtaja vuodet 2001–2004. Huutola on toiminut poliittisella urallaan myös Rovaniemen maalaiskunnan kunnanvaltuuston jäsenenä vuodesta 1993 vuoteen 2004.


title: Matti Huutola

text: Huutola on naimisissa ja hänellä on vaimonsa kanssa kolme lasta, kaksi poikaa ja yksi tytär.


title: Rypypaikka

text: Rypypaikka on kanalintujen ja monen muunkin linnun, kuten varpusten, kylpemiseen käyttämä maapaljastuma. Linnut pyrkivät hiekkakylpyä käyttämällä pääsemään eroon höyhenpeitteensä loisista. Metsässä ovat lintujen luontaisia rypypaikkoja kaatuneen puun juurakon alle muodostuneet hiekkapaljastumat. Riistanhoidossa voidaan kanalinnuille tehdä maapaljastumia rikkomalla maankamara sopivista kohdista, missä on hienojakoista maa-ainesta. Eräät kulttuurimaisemat tarjoavat linnuille runsaasti hiekkapaikkoja hiekkakylpyjen ottamiseen. Varpunen esimerkiksi on innokas hiekkakylpijä.


Western Hemisphere Institute for Security Cooperation (WHISC tai WHINSEC), aikaisemmalta nimeltään School of the Americas (SOA), on Yhdysvaltain armeijan vuonna 1946 perustama koulutuskeskus. Vuoteen 2001 mennessä se oli kouluttanut yli 60 000 latinalaisamerikkalaista sotilasta tai poliisia. Laitos sijaitsee Fort Benningissä, Georgiassa.


title: Western Hemisphere Institute for Security Cooperation

text: Laitoksen mottona oli Libertad, Paz y Fraternidad (Vapaus, Rauha ja Veljeys) ja laitos toimi latinalaisamerikkalaisten antikommunististen hallintojen ja sissien tukijana ja kouluttajana. Useissa tapauksissa tukea voidaan pitää vähintäänkin kyseenalaisena, sillä kyseiset sissit ja hallinnot olivat tunnettuja ihmisoikeusrikkomuksistaan Latinalaisessa Amerikassa.


text: Monia sissiryhmiä opastettiin kidutuksen käyttöön ja "pehmeisiin kohteisiin" kohdistuvan terrorin käyttöä "anti-kommunistisessa taistelussa". Ajatuksena oli että havaitessaan että vasemmistolainen hallitus ei kykene suojelemaan omia kansalaisiaan, kansa äänestäisi hallituksen pois demokraattisissa vaaleissa. Näkyvin esimerkki tästä ovat Nicaraguan Contra-sissit jotka terrorisoivat väestöä ja katolisia pappeja koko 1980-luvun kunnes 1990-luvun alussa Ortegan johtamat sandinistit menettivät valtansa vaaleissa.


text: Myös huomiota herättäneeseen San Salvadorin arkkipiispan Oscar Romeron murhaan otti osaa SOA:ssa koulutuksen saaneita sissejä. SOA:n roolia San Salvadorissa selvitti myös YK:n totuuskomissio.


text: SOA:ta vastaan on ihmisoikeusaktivistien toimesta järjestetty mielenosoituksia myös Yhdysvalloissa.


text: Aktiivisinta SOA:n toiminta oli Kylmän sodan aikaan.


title: Erä- ja luontopolku

text: Erä- ja luontopolku on luontopolku, jonka rastit kuvaavat paitsi luontokohteita, myös metsästystä eri muodoissaan ja riistanhoitoa. Rastit voivat muun muassa esitellä erilaisia pyydyksiä, kuten loukkuja, hirvilavoja, riistanhoidossa käytettäviä ruokintakatoksia, riistapeltoja ja hirven nuolemakiviä. Rasteilla on usein taulu, jossa kerrotaan kohteesta lähemmin. Erä- ja luontopolusta voi myös olla mukaan otettava esite, josta voi lukea eteen tulevasta kohteesta lisätietoja.


title: MM-rallikausi 1995

text: MM-rallikausi 1995 oli järjestyksessään 23. MM-rallikausi. Kuljettajien mestaruuden voitti Colin McRae, josta tuli ensimmäinen brittiläinen ralliautoilun maailmanmestaruuden voittanut kuljettaja.


title: MM-rallikausi 1995

text: Kausi 1995 oli nykyisiin kausiin verrattuna lyhyt, mutta kilpailu mestaruudesta säilyi tiiviinä aina kauden viimeiseen kisaan asti. Kauden suurimpana yllätyksenä voidaan pitää Toyota-tallin kiinnijäämistä laittoman turbon käytöstä Katalonian rallissa. Tämä johti tallin ja sen kuljettajien, muun muassa kauden ennakkosuosikkien Juha Kankkusen ja Didier Auriolin saavuttamien pisteiden menetykseen, ja latisti samalla MM-taiston Subarulla ajaneiden Carlos Sainzin ja Colin McRaen välille.


title: MM-rallikausi 1995

text: Muista tehdastalleista Mitsubishi ajatti Kenneth Erikssonia sekä Tommi Mäkistä, ja Fordilla ajoivat François Delecour ja Bruno Thiry.


title: MM-rallikausi 1995

text: Kausi avattiin perinteisesti Monte Carlossa. Voittoon ajoi Subarullaan Carlos Sainz. Tuohon aikaan ajettiin öiseen aikaan Torinon vuorilla ja Sainz menetti hetkeksi ajovalonsa Subarustaan sähkövian takia. Valot palautuivat ja Sainz jatkoi maaliin asti varmistaen voiton vaikeissa olosuhteissa. Toiseksi ajoi Merialpit hyvin tunteva François Delecour. Kolmanneksi ajoi Juha Kankkunen Toyotan uudella Celicalla.


title: MM-rallikausi 1995

text: Ruotsissa tapahtumia hallitsivat Mitsubishin kuljettajat. Talli antoi johdossa olleelle Tommi Mäkiselle määräyksen lopettaa ajaminen voitosta ja antaa Kenneth Erikssonin voittaa kotikisansa. Tommi laski Erikssonin voittoon vasta viimeisillä erikoiskokeilla, pysähtyen kuvaajien eteen. Kolmanneksi ajoi Thomas Rådström Subarun McRae ja Sainz keskeyttivät teknisiin vikoihin.


title: MM-rallikausi 1995

text: Portugalissa Sainz ja Kankkunen kävivät tiukan kisan voitosta, joka päättyi Sainzin voittoon. Taistelu oli jatkunut koko rallin ja päätöspäivän vesisateessa Sainz sai Pirellin renkaista paremman pidon kuin Kankkunen Michelineistään. Sainzin voitto oli vaarassa viimeisellä erikoiskokeella, sillä espanjalainen ajoi käytännössä ilman jarruja viimeisen erikoiskokeen. Colin McRae nousi kolmanneksi, kun Didier Auriol kaatoi Toyotansa katon kautta ympäri. François Delecour joutui keskeyttämään ulosajoon.


title: MM-rallikausi 1995

text: Aluksi näyti siltä, että Ford ottaisi kaksoisvoiton, sillä Bruno Thiry ja François Delecour karkasivat muilta. Toyotan Didier Auriol otti kuitenkin voiton, kun Thiryn auto hajosi, ja Delecour jäi taakse. Andrea Aghini oli kolmas. Auriolin voitto oli historiallinen, sillä se oli ranskalaisen kuudes voitto Korsikan saarella ja näin Auriol nousi kuljettajaksi, joka on voittanut eniten Korsikan ralleja. Sainz oli neljäs ennen McRaeta ja johti MM-sarjaa tässä vaiheessa.


title: MM-rallikausi 1995

text: Sainz kaatui maastopyöräillessään ja joutui solisluuleikkaukseen, jääden näin ollen pois Uuden-Seelannin rallista. Voittoon ajoi Colin McRae ennen Auriolia ja Kankkusta. Hyvät pisteet Toyotalle varmisti Armin Schwarz neljännellä sijallaan. Fordit eivät Uudessa-Seelannissa onnistuneet ja talli alkoi lopullisesti menettää mahdollisuutensa MM-taistossa.


title: MM-rallikausi 1995

text: Australiassa voiton ajoi Kenneth Eriksson ennen McRaeta, Kankkunen oli kolmas. Sainz palasi takaisin taistoon, mutta kolhi Subarunsa aidan tolppaan ja joutui keskeyttämään jäähdyttäjän kärsittyä liikaa vaurioita. MM-sarja kiristyi entisestään, taistelu näytti ratkeavan Kankkusen, McRaen, Sainzin ja Auriolin välillä.


title: MM-rallikausi 1995

text: Kataloniassa Kankkunen ja Sainz taistelivat tiukasti voitosta. Taisto päättyi Kankkusen ulosajoon ja Subaru ilmoitti johdossa olleelle Sainzille ja toisena olleelle McRaelle, että enää ei kilpailtaisi, vaan Sainz saisi voittaa. Sainz ja McRae kilpailivat silti keskenään aina toisen päivän loppuun. McRae ajoi täysillä vielä viimeisen päivän määräyksestä harmistuneena ja otti vasta ennen maalia aikasakon, jolla Sainz nousi voittajaksi. Subarun Piero Liatti oli kolmas. Kisan jälkeen Sainz kertoi, että ei halunnut vaarantaa tallin kolmoisvoittoa taistelemalla McRaen kanssa. Kisan jälkeen tuli tieto, että Toyota oli käyttänyt laitonta turboa ja näin kaikki Toyotan saalistamat pisteet mitätöitiin ja tallille lyötiin kilpailukielto. Sainz ja McRae lähtivät näin tasapisteissä kauden päättävään RAC-ralliin ratkaisemaan mestaruutta.


title: MM-rallikausi 1995

text: Sainz johti kisaa alussa, mutta rikkoi jäähdytintään vesihaudan ylityksessä. Toisena päivänä McRae menetti aikaa koettuaan rengasrikon, mutta siitä eteenpäin skotti ajoi kuin hurmiossa ja ohitti Sainzin ennen viimeistä päivää. Sainz ei pystynyt vastaamaan ja näin McRae otti tittelin kaikkien aikojen nuorimpana kuljettajana. Sainz oli toinen ja Subarun Richard Burns kolmas.Hylätyt: Juha Kankkunen 62 p (3.), Didier Auriol 51 p (4.) ja Armin Schwarz 3 p (7.)Hylätyt: Toyota 86 p (3.)


title: Phonokol Records

text: Phonokol Records on israelilainen levy-yhtiö. Se perustettiin vuonna 1982, ja nykyään se on yksi johtavista riippumattomista levy-yhtiöistä maassa. Sen erikoisalaa ovat trance ja muu elektroninen musiikki. Yksi tunnetuimpia Phonokolille levyttäneitä artisteja on Astral Projection.


title: Chad Vader

text: Chad Vader on Tähtien sota -fanien tekemä parodiasarja, jonka on tuottanut Blame Society Productions. Se on saanut suosiota Internetin kautta erityisesti YouTubessa. Sarjaa tehtiin alun perin Channel 101:lle, jossa sen esittäminen lopetettiin kahden jakson jälkeen, mutta tekijät ovat tuottaneet uusia jaksoja itsenäisesti. Ensimmäinen jakso on katsottu pelkästään YouTubessa yli 9 miljoonaa kertaa. Osa neljännestä jaksosta näytettiin "Good Morning America" -ohjelmassa 12. lokakuuta 2006.


title: Chad Vader

text: Sarjan ensimmäistä kautta tehtiin kahdeksan jaksoa, joista kaikki ovat 4–8 minuuttia pitkiä. Kahdeksan jaksoa ovat sarjan ensimmäinen kausi. Toinen kausi alkoi YouTubessa 1. helmikuuta 2009 ja siinä oli kymmenen jaksoa. 6. helmikuuta 2010 käynnistyi kolmas kausi ja siinä oli myös kymmenen jaksoa.


title: Chad Vader

text: Sarjan on käsikirjoittanut ja ohjannut Matt Sloan ja Aaron Yonda. Chad Vaderin Empire Market -kohtaukset on kuvattu paikan päällä Willy Street Co-op -kaupassa Madisonissa, Wisconsinissa.


title: Chad Vader

text: Juoni keskittyy Chad Vaderin ympärille. Chad on Darth Vaderin vähemmän tunnettu ja karismaton veli, joka työskentelee (aluksi) päivävuoropäällikkönä kaupassa nimeltä Empire Market. Chadilla on ongelmia asiakkaiden ja muiden työntekijöiden kanssa. Tarinassa käytetään Star Warsista tuttua dialogia ja ideoita. Chad inhoaa erityisesti Clintiä, kaupan yövuoropäällikköä, joka haluaa päivävuoropäälliköksi. Kaikki suhteet eivät ole kuitenkaan vihan sävyttämiä. Chad on kiintynyt Clarissaan, yhteen elintarvikekaupan kassatytöistä. Tämä on Clintin kanssa nahistelun ohella yksi juonen keskeisistä elementeistä.


title: Chad Vader

text: Lopulta Chad siirretään yövuoropäälliköksi, koska hän suututti kaupan johtajan. Kyllästyttyään yövuoropäällikön kiroihin Chad vaatii entistä hommaansa takaisin. Kun pomo ei sitä suostu antamaan, päättää Chad neljännessä jaksossa erota kokonaan. Työn loputtua Chad juopottelee baarissa. Chad juttelee baarissa Clarissalle, joka on siellä treffeillä Clintin kanssa. Clarissan puheiden perusteella Chad ymmärtää, että hän on "toivoton tapaus." Hän päättää tehdä itsemurhan hyppäämällä sillalta. Silloin ilmestyy Obi-Wan Kenobia parodioiva haamu, joka saa (Ihmeellinen on elämä -elokuvan hengessä) Chadin ymmärtämään mahdollisuutensa. Hän päättää hakea muita töitä.


title: Chad Vader

text: Kuudennessa jaksossa hän käy useilla työpaikoilla, mutta mikään ei onnistu hienosta solmiosta huolimatta. Hän ymmärtää, että elintarvikekaupan työpaikka on tarkoitettu hänelle. Seitsemännessä jaksossa Chad juonii päästäkseen Clintin tilalle kaupan päivävuoropäälliköksi. Hän varastaa Clintin nimilätkän ja kiusaa hämmentyneitä asiakkaita. Juoni onnistuu, ja lopulta Chad kohtaa Clintin silmästä silmään. Kahdeksannessa jaksossa Clint tyrmää Chadin lyömällä tätä päähän. Tällöin Chad menettää uskon omiin kykyihinsä, mutta työkaverit ja ostoksilla olevat ihmiset valavat häneen uskoa. Chad nousee maasta ja tyrmää Clintin käyttämällä voimaa. Chad saa tekosyyn väittää johtajalle, että Clintillä on mielenterveyden ongelmia. Johtaja kertoo, että Clintin isä omistaa kaupan, mutta suuren kauppaketjun uskotaan sen. Johtaja päättää erottaa Clintin ja laittaa Chadin hänen tilalleen päivävuoropäälliköksi. Omanarvontuntoinen Chad sopii toiset treffit Clarissan kanssa, ja kaikki on taas mallillaan.


title: Depotlaastari

text: Depotlaastari on iholle liimattava lääkesäiliö. Sillä annostellaan lääkeainetta ihon kautta (transdermaalisesti). Sitä käytetään, kun halutaan lääkeaineen pitkäaikaista vaikutusta potilaaseen. Depotlaastarin kautta voidaan antaa esimerkiksi voimakkaita kipulääkkeitä tai nikotiinia. Eräs ihon kautta annettava voimakas kipulääke on Durogesic, joka on opioidi ja jonka vaikutusaika on noin 72 h / laastari. Durogesicin vaikuttava aine on synteettinen opioidi fentanyyli, lähes sata kertaa vahvempaa kuin morfiini, ja se on erittäin helposti hengenvaarallista väärinkäytettynä.


title: Kemian filosofia

text: Kemian filosofia on tieteenfilosofian ala, joka tutkii kemiaan liittyviä filosofisia kysymyksiä. Se käsittelee kemian näkökulmasta tieteenfilosofeja yleisesti kiinnostavia asioita, kuten teorioita, malleja, selittämistä, luokittelua ja etiikkaa, sekä erityisesti kemiaan liittyviä aiheita, kuten uusien yhdisteiden syntetisointia, molekyylien muotoa ja kemian itsenäisyyttä. Kemian filosofiaa harjoittavat sekä filosofit että kemistit, usein yhteistyössä toistensa kanssa. Filosofian ulkopuolisista aloista kemian filosofia on vuorovaikutuksessa erityisesti kemian opetuksen kanssa.


title: Kemian filosofia

text: Kemian filosofia on melko uusi ala siitä huolimatta, että kemia on pitkään ollut itsenäinen ja merkittävä tieteenala ja että kemian historiasta on kirjoitettu paljon. Esimerkiksi fysiikan tai biologian filosofiaa on tutkittu kemian filosofiaa enemmän, vaikka kemia on tieteellisten artikkelien määrällä mitattuna selvästi suurin tieteenala. Koska kemia on pitkään jätetty tieteenfilosofiassa vähälle huomiolle, tieteenfilosofian käsitykset luonnontieteistä voivat olla vaillinaisia.


title: Kemian filosofia

text: Jaap van Brakelin mukaan Kantin näkemys kemiasta on vaikuttanut merkittävästi siihen, että kemia on saanut filosofiassa fysiikkaa vähemmän huomiota. Kant ajatteli, että kemia ei ole todellinen tiede, koska se pohjautuu pelkästään kokeellisiin tuloksiin eikä sen taustalla ole matemaattista teoriaa. Myöhemmin hän tosin lievensi kantaansa. Joachim Schummer on etsinyt syitä kemian aliarvostukseen filosofian historiallisesta kehityksestä. Filosofialla tarkoitettiin 1800-luvun vaihteessa filosofisissa tiedekunnissa harjoitettuja tieteitä. Niistä suurin oli matematiikka, johon sisältyi myös soveltavaa matematiikkaa, kuten mekaniikkaa ja geometrista optiikkaa. Kemiaa ja biologiaa opetettiin pääasiassa lääketieteellisissä tiedekunnissa. Fysiikka irtautui filosofiasta 1800-luvulla ja psykologia 1900-luvun alkuun mennessä. Schummer tiivistää, että karkeasti arvioituna mitä myöhemmin tieteenala on irronnut filosofiasta, sitä enemmän sitä tutkitaan filosofiassa. Näin voidaan selittää, miksi matematiikkaa, psykologiaa ja fysiikkaa on tutkittu filosofiassa jo pitkään. Fysiikan asemaa selittää myös se, että tieteenfilosofian ammattimaistuessa 1900-luvulla suuri osa oppituoleista myönnettiin filosofisesti suuntautuneille teoreettisille fyysikoille, jotka olivat tutkineet kvanttimekaniikan tai suhteellisuusteorian filosofiaa. Biologian filosofia alkoi muodostua omaksi alakseen vasta 1970-luvulla ja kemian filosofia 1990-luvulla.


title: Kemian filosofia

text: Kemian filosofiaa on ollut jo ennen 1990-lukua. Monet filosofian klassikot ovat kirjoittaneet kemiasta, mutta siihen ei ole kiinnitetty paljon huomiota. Kemistit ja kemian historioitsijat ovat täyttäneet ammattifilosofien jättämää aukkoa. Ensimmäiset kemian filosofiasta kirjoittaneet kemistit tekivät kokeellista tutkimusta. Teoreettiset kemistit alkoivat 1970-luvulla kyseenalaistaa näkemystä, jonka mukaan kvanttikemia voidaan pelkistää kvanttimekaniikkaan. Kemian filosofiaa harjoitettiin myös Itä-Euroopan kommunistisissa valtioissa 1950-luvun lopulta 1990-luvulle. Näissä maissa mielenkiinto kemiaan pohjautui Engelsin dialektiseen materialismiin, jossa kemia oli oma itsenäinen alansa.


title: Kemian filosofia

text: Eri maiden kemianfilosofit alkoivat järjestäytyä säännöllisesti kokoontuviksi työryhmiksi 1980-luvun lopulla. Vuonna 1994 pidettiin ensimmäisiä kansainvälisiä tieteellisiä kokouksia. Kemianfilosofien järjestö "International Society for the Philosophy of Chemistry" perustettiin 1997. Alalle on syntynyt kaksi lehteä: "HYLE" vuonna 1995 ja "Foundations of Chemistry" vuonna 1999. Internetin käytön samanaikainen yleistyminen on helpottanut kemianfilosofien yhteisön syntymistä ja tulosten esittelemistä.


title: Kemian filosofia

text:
Kemian filosofian eniten käsiteltyjä aiheita on reduktio eli kysymys siitä, voidaanko kemia pelkistää täydellisesti fysiikaksi. Reduktion kannattajat väittävät, että kemia voidaan pohjimmiltaan palauttaa kvanttimekaniikkaan. Paul Dirac sanoi kuuluisassa lausunnossaan vuonna 1929, että koko kemian taustalla olevat fysikaaliset lait tunnetaan ja ongelmana on vain, että näiden lakien täsmällinen soveltaminen johtaa niin mutkikkaisiin yhtälöihin, ettei niitä voi ratkaista.
Useimmat kemianfilosofit vastustavat ajatusta täydellisestä reduktiosta. Sen sijaan he ottavat välittävän kannan, jonka mukaan kemia perustuu jossain määrin fysiikan lakeihin, mutta siihen kuuluu myös asioita, joille ei löydy vastaavuutta fysiikassa. Kemiassa esimerkiksi sanotaan, että elektronit asettuvat orbitaaleille, joiden rajoittamalla alueella elektronien ajatellaan liikkuvan. Kvanttimekaniikassa monielektronisella atomilla ei kuitenkaan ole orbitaaleja, koska elektroneja ei voida erottaa toisistaan. Siten kemian orbitaaleja ei pystytä palauttamaan kvanttimekaniikkaan. Eric Scerri on ehdottanut, että kemiassa asettauduttaisiin välimaastoon: orbitaaleja ei pidettäisi naiivin realismin mukaisesti todellisina objekteina, mutta toisaalta orbitaaleista ei niiden selitysvoiman vuoksi luovuttaisi, vaikka kvanttimekaniikka ei niitä tunnustakaan.


title: Kemian filosofia

text: Toisena esimerkkinä reduktion epäonnistumisesta Scerri on ottanut esille jaksollisuuden lain. Oppikirjoissa jaksollisen järjestelmän rakentuminen selitetään tavallisesti elektronikonfiguraatioiden avulla. Ne eivät kuitenkaan perustu puhtaasti kvanttimekaniikkaan vaan kokeellisiin tuloksiin. Kvanttimekaniikkaan kuuluvasta Paulin kieltosäännöstä voidaan johtaa elektronikuorille mahtuvien elektronien lukumäärä (2, 8, 18, 32, …), mutta kvanttimekaniikka ei pysty selittämään jaksojen pituutta (2, 8, 8, 18, 18, 32, …). Siten jaksollisuuden lakia on pidettävä ennen kaikkea kemiallisena lakina.


title: Kemian filosofia

text: Kemiassa ilmiöt selitetään tavallisesti kausaalisesti esittämällä syyt, joiden uskotaan aiheuttavan ilmiön. Esimerkiksi reaktioiden tapahtuminen selitetään lähtöaineilla ja ympäristöllä. Usein esitetään myös reaktiomekanismi, jossa reaktio pyritään selittämään jakamalla se erillisten tapahtumien kausaaliseksi sarjaksi. Mekanismin avulla voidaan ennustaa, kuinka olosuhteiden muuttaminen vaikuttaa reaktioon.


title: Kemian filosofia

text: Kemiassa asioita ei juuri koskaan selitetä funktionaalisesti. Biologiassa voidaan kysyä, mikä on hapen tehtävä elimistössä, mutta kemiassa ei kysytä, mikä on hapen tehtävä hapetusreaktiossa. Kemian filosofiassa kysytään myös, mikä muodostaa kemiallisen selittämisen rajat. Kemistit esimerkiksi selittävät, miksi happiatomit sitoutuvat vakaiksi happimolekyyleiksi mutteivät sitä, miksi happiatomit ovat vakaita.


title: Kemian filosofia

text: Kemiassa teoriat tietyssä mielessä kilpailevat keskenään. Valenssisidosteoria ja molekyyliorbitaaliteoria selittävät kemiallista sidosta varsin erilaisista lähtökohdista, mutta kuitenkin molempia teorioita käytetään kemiassa. Kemistit hyväksyvät yleensä useita teorioita ja valitsevat selittämiseen sopivan teorian kulloisenkin tilanteen mukaan. Esimerkiksi VSEPR-teorialla voidaan selittää molekyylien rakenteita, ligandikenttäteorialla metallikompleksien ominaisuuksia ja niin edelleen.


title: Kemian filosofia

text: Tieteenfilosofiassa lakeja tutkitaan usein fysiikan pohjalta. Kemiassa lait ovat tavallisesti epämääräisempiä kuin fysiikassa. Esimerkiksi jaksollisuuden lain mukaan alkuaineiden kemialliset ominaisuudet muuttuvat jaksollisesti. Jaksollisuutta ei määritellä mitenkään tarkasti, mutta kuitenkin laki on jaksollisen järjestelmän perustana.


title: Kemian filosofia

text:
Kemiassa vedotaan toistuvasti molekyylien muotoon. Filosofiassa muotoa on tavallisesti pidetty aineen oleellisena ominaisuutena. Puhtaassa kvanttimekaniikassa molekyyleillä taas ei voida sanoa olevan muotoa. Myös kokeellisesti esimerkiksi ammoniakkimolekyyli ”näyttää” erilaiselta eri menetelmillä (tarkemmin sanottuna spektroskooppisia tuloksia tulkittaessa käytetään eri pisteryhmiä).
Molekyylien kiraalisuus eli peilikuvamolekyylien olemassaolo tuo oman osansa avaruutta pohtivaan filosofiaan. Peilikuvamolekyylien eli enantiomeerien ainoat kemialliset erot tulevat esiin, kun ne reagoivat kiraalisten molekyylien kanssa. Voidaan kysyä, onko kiraalisuus objektin sisäinen ominaisuus vai määräytyykö se suhteista muihin objekteihin. Esimerkiksi R-kirjainta ja sen peilikuvaa ei voi asettaa päällekkäin tasossa, mutta Möbiuksen nauhalla se onnistuu kahdessa ulottuvuudessa. Analogisesti voidaan ajatella, että molekyylien kiraalisuus häviäisi neljässä ulottuvuudessa ja samalla häviäisivät peilikuvamolekyylien erilaiset kemialliset ominaisuudet.


title: Kemian filosofia

text: Yksi kemian filosofian kysymyksistä on molekyylien ja yhdisteiden suhde. Missä mielessä esimerkiksi voidaan sanoa puhtaan veden koostuvan HO-molekyyleistä, kun tiedetään, että kaikki veden molekyylit eivät eri isotooppien olemassaolon vuoksi voi olla samanlaisia? Lisäksi voidaan kysyä, miten alkuaineet säilyvät muuttumattomina yhdisteissä. Radiokemisti Fritz Paneth ehdotti Aristoteleen hengessä, että alkuaine voi tarkoittaa ”perusainetta”, pysyvää ominaisuuksien kantajaa, jota ei voi havaita, ja ”yksinkertaista ainetta”, jonka voimme aistein havaita. Scerrin mukaan Mendelejev ajatteli samantapaisesti jaksollisen järjestelmän alkuaineiden olevan perusaineita, eikä hän siksi välittänyt esimerkiksi siitä, että samaan ryhmään kuuluvat halogeenit poikkeavat yksinkertaisina aineina toisistaan paljon (fluori ja kloori ovat kaasuja, bromi on neste ja jodi on kiinteää). Sen sijaan halogeenien natriumsuolat, joissa halogeenit ovat piilevästi perusaineina, ovat samanlaisia. Scerri esittää, että tämä ajattelutapa sai Mendelejevin tekemään rohkeita ennustuksia, jollaisia toinen jaksollisen järjestelmän kehittäjä Lothar Meyer ei tehnyt.


title: Kemian filosofia

text: Tietokoneistettujen mittauslaitteiden käyttö on luonnontieteissä yleistynyt nopeasti 1900-luvun puolivälin jälkeen. Kemiassa on siirrytty märkäkemiasta instrumenttianalytiikkaan. Kemian filosofiassa tutkitaan, missä määrin mittauksia voidaan pitää objektiivisina ja mitä tekijöitä mittausten taustalla vaikuttaa. Mittauksessa tutkimuskohdetta häiritään aina jollakin tavalla, joten asioiden todellista luonnetta ei voida paljastaa. Lisäksi tarvitaan käsitteitä, jotka kertovat idealisoituna, mitä mittauksessa tapahtuu. Siksi on ongelmallista sanoa, että mittauslaitteet laajentaisivat aistimiskykyämme.


title: Powhatanit

text: Powhatanit (lausutaan myös Powatan tai Powhaten) olivat Amerikan intiaanikansa, joka eli ensimmäisten eurooppalaisten saapuessa nykyisen Virginian itäosissa. He saivat nimensä heitä 1600-luvun alussa johtaneesta Wahunsunacock-nimisestä päälliköstä, jota kutsuttiin myös päällikkö Powhatanksi. Powhatanit puhuivat itäistä Algonquianin kieltä. Powhatan-nimellä tarkoitetaan myös heidän hallitsemaansa heimoliittoa, nykyisessä Richmondissa sijainnutta Powhatanien kaupunkia sekä jokea joka tunnetaan nykyisin nimellä "James River". Heimon ja siirtolaisten kohtaamisesta syntyi tarina Pocahontasista, joka oli päällikkö Wahunsunacockin tytär.


title: Powhatanit

text: Monet tutkijat uskovat että powhataniien liitto syntyi 1570-luvulla kun kuuden eri heimon valtaan nousi päällikkö Wahunsunacock eli päällikkö Powhatan. Powhatan kuului pamunkey-heimoon, mutta myöhemmin kaikkia hänen valtansa alla olleita heimoja nimitettiin powhataneiksi. Eurooppalaisten tullessa heidän alueelleen oli liittoon liittynyt tai pakotettu yli 30 heimoa ja powhatanien hallitsemalla alueella eli luultavasti noin 10 000–15 000 henkilöä. John Smithin mukaan powhatanien alaisuudessa oli 32 heimoa ja 150 kylää jotka maksoivat veroa Powhatanille. Jokaisen pienemmän heimon johdossa oli werowance, eli heimopäällikkö jotka olivat taas Powhatanin alaisuudessa. Näillä heimopäälliköillä saattoi heilläkin olla omia alipäälliköitään, mikäli he johtivat suurta aluetta.


title: Powhatanit

text: Ensimmäinen eurooppalainen lähellä powhatanien maita oli espanjalainen Pedro Menendez de Aviles, joka kävi alueella vuonna 1572. Hän kohtasi matkallaan intiaaneja, mutta ei ole tiedossa oliko kyseessä powhatanit. Powhatanit saivat ensimmäisen todistettavasti kosketuksen eurooppalaisiin vuonna 1607, kun englantilaiset siirtolaiset perustivat heidän lähettyvilleen Jamestownin siirtokunnan. Powhatanit saivat eurooppalaisilta tuliaseita joita he käyttivät sodissa muita intiaanja vastaan. Tästä syystä powhatanit säilyttivät melko pitkään rauhalliset suhteet siirtolaisiin. Englantilaisten tullessa powhatanit kävivät sotaa chickahominy-heimoa vastaan.


title: Powhatanit

text:
Päällikkö Powhatanin kuoltua powhatanien johtoon nousi hänen veljensä Opechancanough. Välejä englantilaisten kanssa huononsivat jatkuva siirtolaisten virta, joka oli kiihtynyt entisestään heidän tuotuaan Amerikkaan tupakkaa vljeltäväksi. Opechancanough hyökkäsi yllättäen englantilaisten siirtolaisten kimppuun 22. maaliskuuta 1622 jolloin noin 350 siirtolaista kuoli ja vain Jamestownin välittömässä läheisyydessä olleet asutukset säästyivät tuholta. Siirtolaiset kutsuivat hänet rauhanneuvotteluihin joissa intiaanit väijytettiin ja monet powhatanien lähettiläät kuolivat, mutta Opechancanough pääsi karkuun. Siirtolaiset aloittivat kostotoimet ja vuonna 1625 he tappoivat tuhat intiaania. Osapuolet tekivät vihdoin rauhan vuonna 1636 molempien puolien voimien loputtua. Rauhaa seurasi kahdeksan rauhan vuotta, ja se rikkoutui Opechancanoughin hyökätessä jälleen vuonna 1644. Aluksi näytti siltä että powhatanit saisivat työnnettyä siirtolaiset mereen, mutta William Berkeleyn johtamat miliisit voittivat heidät ja Opechancanough vangittiin. Hänet vietiin vankina Jamestowniin jossa tarinan mukaan häntä vartioinut vartija ampui hänet.
Vuonna 1646 powhatanit allekirjoittivat sopimuksen jolla powhatanit ja heidän maansa joutuivat Ison-Britannan haltuun.


title: Powhatanit

text: Nykyisin Virginiassa asuu noin 2 500–3 000 virallisesti rekisteröityä powhatania. Rekisteröimättömien määrä saattaa olla jopa 2–3-kertainen. Kahdella powhataneihin kuuluneella heimolla, mattaponeilla ja pamunkey-heimolla on edelleen reservaatit, jotka he saivat 1600-luvulla. Molemmat reservaatit sijaitsevat King Williamin piirikunnassa Virginian itäosassa. Powhatanin piirikunta on nimetty powhatanien mukaan, mutta se sijaitsee lähes 100 kilometriä powhatanien historiallisesta alueesta itään.


title: Powhatanit

text: New Jerseyssä asuu sinne siirettyjen powhatanien jälkeläisiä. Heitä kutsutaan nimellä "Powhatan Renape" eli sananmukaisesti "Powhatan ihmiset". Powhatanin kieltä ei enää puhuta, mutta sen elvyttämiseksi on tehty yrityksiä. Ainoat lähteet kielestä ovat John Smithin ja William Stracheyn tekemät sanalistat.


title: Powhatanit

text: Powhataneista kertovia elokuvia ovat muun muassa Walt Disneyn animaatio "Pocahontas" (1995) ja Terrence Malickin ohjaama "The New World" (2005). Powhatanit ovat arvostelleet tapaa, jolla Pocahontasin tarina on esitetty: heidän mukaansa elokuvat ovat historian vääristelyä ja ne näyttävät eurooppalaiset siirtolaiset todellista paremmassa valossa.


title: Total Recall

text: Total Recall voi tarkoittaa ainakin seuraavia:


title: Pekka Ravi

text: Pekka Tapani Ravi (s. 26. marraskuuta 1949 Helsinki) on suomalainen poliitikko. Hän toimi Kansallisen Kokoomuksen kansanedustajana vuosina 1999–2003 ja 2007–2015.


title: Pekka Ravi

text: Ravi valmistui peruskoulun luokanopettajaksi vuonna 1973 Joensuun korkeakoulusta ja humanististen tieteiden kandidaatiksi kaksi vuotta myöhemmin. Hän hoiti työuransa alussa opettajan sijaisuuksia Lieksassa vuosina 1969–1970 ja Liperissä 1973–1974 ennen siirtymistä lukion vakituiseksi tuntiopettajaksi Enoon vuonna 1975. Hän työskenteli Enon lukiossa vuoteen 1976, minkä jälkeen hän toimi vuodet 1976–1977 peruskoulun yleisaineiden opettajana Joensuussa ja 1977–1990 luokanopettajana samassa kaupungissa. Ravi toimi joensuulaisen Karsikon koulun rehtorina vuodesta 1990 vuoteen 2009.


title: Pekka Ravi

text: Ravi valittiin kansanedustajaksi eduskuntavaaleissa 1999 Pohjois-Karjalan vaalipiiristä. Hän toimi ensimmäisellä edustajakaudellaan varsinaisena jäsenenä kahdessa valiokunnassa, hallintovaliokunnassa vuodesta 1999 ja perustuslakivaliokunnassa vuodesta 2000. Hän oli perustuslakivaliokunnan varajäsen huhtikuusta 1999 syyskuuhun 2000 ja lakivaliokunnan varajäsen koko vaalikauden. Ravi putosi eduskunnasta eduskuntavaaleissa 2003, joissa kokoomus menetti ainoan paikkansa Pohjois-Karjalassa, mutta palasi eduskuntaan eduskuntavaaleissa 2007. Hän toimi huhtikuusta 2007 kokoomuksen eduskuntaryhmän puheenjohtajana edellisen ryhmäjohtajan Jyri Häkämiehen aloitettua puolustusministerinä. Kesäkuussa 2011 Ravi valittiin eduskunnan 1. varapuhemieheksi. Ravi putosi eduskunnasta toistamiseen eduskuntavaaleissa 2015, joissa oli ehdolla kahden vaalipiirin yhdistämisen myötä syntyneessä Savo-Karjalan vaalipiirissä.


title: Pekka Ravi

text: Ravi toimi Joensuun kaupunginvaltuuston jäsenenä vuosina 1985–2012 ja puheenjohtajana 2005–2008. Joensuun kaupunginhallituksen puheenjohtaja hän oli vuodet 1986–1999. Ravi on Joensuun kaupunginhallituksen pitkäaikaisin puheenjohtaja. Hänelle myönnettiin kaupunkineuvoksen arvonimi vuonna 2006.


title: Pekka Ravi

text: Ravi on ollut Kuntaliiton valtuuston jäsen 1993–1999 ja hallituksen jäsen 2001–2013. Hän on toiminut myös muun muassa Suomen museoliiton hallituksen puheenjohtajana.


title: Pekka Ravi

text: Ravi on naimisissa ja hänellä on kaksi lasta.


title: Lightning to the Nations

text: Lightning to the Nations on Diamond Headin vuonna 1980 julkaisema studioalbumi. "Lightning to the Nations" on alun perin nimetön, ja sitä kutsutaan myös ”White Albumiksi”. Albumi tunnetaan heavy metal -yhtyeiden piirissä erittäin hyvin, esimerkiksi Metallica on tehnyt cover-versiot kappaleista ”The Prince”, ”Sucking My Love”, ”Am I Evil?”, ”It’s Electric” ja ”Helpless”. Levy julkaistiin Independentin nimissä, ja levy on nauhoitettu Old Smithy Recording Studiossa, Worcesterissä, Englannissa.


title: Lightning to the Nations

text: ”Am I Evil?” on levyn kenties tunnetuin kappale, ja sitä pidetään todellisena mestariteoksena koko NWOBHM-genressä. Se on suosittu myös yhtyeen fanien keskuudessa ja kenties yhtyeen tunnetuin kappale. Kappale kertoo lapsesta, jonka äiti on poltettu elävältä noitavainon uhrina. Kun hän kasvaa aikuiseksi, hän lähtee kostamaan äitinsä tappaneille ihmisille.


title: Lightning to the Nations

text: Kappale on melko monimutkainen ja se jakautuu neljään osaan: hidas ja painostava, monumentaalinen intro on Gustav Holstin innoittama, ja se jatkuu Brian Tatlerin tapping-tekniikalla soittamaan sooloon. Tämän jälkeen kappale jatkuu normaaleilla heavy metal -riffeillä ja päättyy niin ikään kitarasoolo-osuuksilla.


title: Hoyt Corkins

text: Hoyt Corkins (s. Glenwood, Alabama) on yhdysvaltalainen pokeriammattilainen. Corkins on voittanut sekä World Series of Pokerissa että World Poker Tourilla. Hänet tunnetaan pelipöydässä käyttämästään cowboy-hatusta ja aggressiivisesta pelityylistään. Corkinsin lempinimiä ovat "Alabama Cowboy" ja "Nightmare Corkins". Phil Hellmuth on kutsunut häntä nimellä "Mr. All-In".


title: Hoyt Corkins

text: Corkins voitti WSOP-rannekkeen ja 96 000 dollaria vuoden 1992 $5,000 Pot Limit Omaha -turnauksessa. Sen jälkeen hän oli poissa pokeripöydistä 11 vuotta palaten vuonna 2003, jolloin Corkins voitti 1 089 200 dollaria WPT:n finaaleissa. Summa oli tuolloin kaikkien aikojen suurin WPT:ssä maksettu ykköspalkinto.


title: Hoyt Corkins

text: Alkuvuodesta 2004 Corkins sijoittui toiseksi Gus Hansenin jälkeen PokerStarsin Caribbean Poker Adventure -turnauksessa ansaiten 290 065 dollaria. Marraskuussa 2005 hän oli myös toinen World Series of Poker Tournament of Champions -kutsuturnauksessa Mike Matusowin voittaessa. Elokuussa 2006 Corkins oli WPT 2006 Legends of Poker -turnauksen kolmas (palkintosumma 381 540 dollaria) ja tammikuussa 2008 Gold Strike World Poker Openin WPT-turnauksen kakkonen (458 267 dollaria). Tammikuussa 2010 Corkins voitti WPT Southern Poker Championship turnauksen joka toi 739.486 dollarin ykköspalkinnon.


title: Hoyt Corkins

text: Vuoden 2007 WSOP:ssa Corkins voitti toisen rannekkeensa 2500 dollarin kuusikätisenä pelatussa no limit hold'em -turnauksessa. Ykköspalkinto oli 515 065 dollaria.


title: Hoyt Corkins

text: Tammikuussa 2010 Corkinsin pokeriuran turnausansiot ylittivät 5 miljoonaa dollaria. Pokerinpeluun lisäksi Corkins kasvattaa karjaa Alabamassa.


title: Terry Butcher

text: Terence Ian ("Terry") Butcher (s. 28. joulukuuta 1958 Singapore) on englantilainen entinen maajoukkuetason jalkapalloilija ja nykyinen Skotlannin jalkapallomaajoukkueen apuvalmentaja. Pelaajaurallaan puolustajana pelannut Butcher muistetaan erityisesti ajastaan Ipswich Townissa, Rangersissa ja Englannin maajoukkueessa.


title: Terry Butcher

text: Butcher debytoi Ipswichissa vuonna 1978. Hyviä otteita seurajoukkueessaan esittänyt puolustaja debytoi Ron Greenwoodin valmentamassa Englannin maajoukkueessa vuonna 1980 ottelussa Australiaa vastaan. Seuraavana vuonna Ipswich voitti UEFA Cupin ja oli myös lähellä voittaa ensimmäisen liigamestaruuden 19. vuoteen, mutta Aston Villa vei lopulta voiton. Vuonna 1982 hänet valittiin nuorimpana pelaajana Englannin joukkueeseen vuoden 1982 MM-kisoihin Espanjaan. Hänet valittiin myös neljä vuotta myöhemmin 1986 MM-kisoihin, jossa Englannin tie katkesi puolivälierissä kun Argentiina voitti Diego Maradonan kahdella maalilla.


title: Terry Butcher

text: Samana vuonna Ipswich joutui putoamiskarsintaan ja Butcherista tuli ensimmäisiä englantilaisia pelaajia ulkomailla, kun hän siirtyi Rangersiin. Joukkueen kapteeniksi nostettu puolustaja johdatti Rangersin kolmeen liigamestaruuteen neljän kauden aikana. Skotlannin liigacupia joukkue juhli kahdesti. Vuonna 1987 Butcher loukkaantui ja eikä voinut edustaa Englantia vuoden 1988 EM-kisoissa. Hänen poissaolonsa pakotti valmentaja Robsonin tekemään huomattavia muutoksia joukkueeseensa ja päätyi lopulta käyttämään puolustusparia Tony Adams ja Mark Wright. Englanti jäi alkulohkonsa viimeiseksi.


title: Terry Butcher

text:
Vuoden 1990 MM-kisoihinkin valittu Butcher muodosti Wrightin, Des Walkerin, Stuart Pearcen, Gary Stevensin ja myöhemmin turnauksessa Paul Parkerin kanssa Englannin viiden miehen puolustuksen. Englanti selvisi aina välieriin saakka, jossa
Länsi-Saksa pudotti Englannin rangaistuspotkukilpailun jälkeen. Pronssiottelussakin Italia kaatoi Englannin.


title: Terry Butcher

text: Butcher pelasi kaikkiaan 77 maaottelua ja teki niissä kolme maalia. Hän lopetti maajoukkueuransa MM-kisojen 1990 jälkeen. Hän jätti Rangersin 15. marraskuuta 1990 ja ryhtyi Coventry Cityn pelaaja-manageriksi. Kuukautta vaille 32-vuotias Butcher oli nuorin sopimuksen tehnyt liigavalmentaja. Hän pelasi kuusi liigaottelua ennen kuin lopetti pelaajana.


title: Terry Butcher

text: Helmikuussa 1993 Butcher ryhtyi Sunderlandin manageriksi. Putoamisvaaran vuoksi Butcher sai potkut joulukuussa. Butcher tomi vielä Motherwellin managerina ennen kuin Sydney FC palkkasi hänet 17. toukokuuta 2006, tehden kahden vuoden sopimuksen. Butcher sai potkut, kun Sydney jäi ulos finaalisarjasta 3–2 tappiolla Newcastle Jetsista.


title: Terry Butcher

text: Huhtikuussa 2007 Brentford ilmoitti palkanneen Butcherin managerikseen, mutta sai lähteä seurasta heikon menestyksen seurauksena jo joulukuussa. Muutamaa kuukautta myöhemmin Skotlannin jalkapallomaajoukkue nimitti Butcherin apuvalmentajaksi.


title: Seppo Vesiluoma

text: Seppo Vesiluoma (s. 1960) on suomalainen käsikirjoittaja.